Αδέσποτα του Δήμου Αθηναίων εκπέμπουν SOS\nΑποστολέας Θέμα: Αδέσποτα του Δήμου Αθηναίων εκπέμπουν SOS (Αναγνώστηκε 575 φορές)\n« στις: 23 Απρίλιος 2015, 05:45:43 πμ »\nΑν κάποιος ενδιαφέρεται να σώσει ένα από τα 20 υπέροχα και πολύ φιλικά ζωάκια που έμειναν, από το Δημοτικό Καταφύγιο του Δήμου Αθηναίων που έκλεισε, τα οποία θα βρεθούν στο δρόμο, μπορεί να επικοινωνήσει με το τηλέφωνο 6944 731673 ή να στείλει μήνυμα στο animal.actives@gmail.com. Ολα τα ζώα είναι στειρωμένα, εμβολιασμένα, με μικροτσίπ και κρύβουν συνήθως μια θλιβερή ιστορία, κακοποίησης ή εγκατάλειψης. Δείτε τα στις φωτογραφίες που ακολουθούν και αποφασίστε να προσφέρετε σε κάποιο από αυτά ένα ζεστό και μόνιμο σπίτι.\nΛίγος καιρός έχει απομείνει από τη μέρα που λήγει η σύμβαση του Δήμου Αθηναίων με ιδιωτική πανσιόν στην οποία φιλοξενούνται 20 σκυλάκια του Καταφυγίου του Δήμου Αθηναίων που έκλεισε στις Αρχές Δεκεμβρίου, με κίνδυνο τα ζώα αυτά να μείνουν στο δρόμο. Ο Δήμος Αθηναίων και η απίστευτα κακή διαχείριση του Δημάρχου Καμίνη και του προηγούμενου αντιδήμαρχου Αντωνόπουλου “κατάφεραν” μέσα σε λίγα χρόνια να διαλύσουν στην κυριολεξία ένα υπέροχο και ευρωπαϊκών προδιαγραφών καταφύγιο που τους είχε παραχωρηθεί από ιδιώτη.\nΟ χώρος αυτός βρίσκεται στην περιοχή Καλογήρου Μελίσσια Μεγάρων και τον δώρισε στη δημοτική Αρχή η φιλόζωη κυρία Ελένη Ανδρέου Γουίν το 2012. Ο Δήμος αποδείχτηκε ανίκανος να διαχειριστεί σωστά το χώρο αυτό, με αποτέλεσμα να συμβούν απίστευτα περιστατικά, παρά τις τεράστιες προσπάθειες φιλόζωων που παρείχαν εθελοντικά έργο εκεί.\nΤα ζώα ζούσαν σε άθλιες συνθήκες, με αρρώστιες, συχνά χωρίς τροφή, με αποκορύφωμα τα πρωτοφανή περιστατικά αλληλοσπαραγμών σκυλιών τον Σεπτέμβριο του 2013. Οι φριχτές εικόνες που κατά καιρούς κυκλοφορούσαν στη δημοσιότητα και εκείνες με τα νεκρά ζώα του Σεπτεμβρίου του 2013 ανάγκασαν τη δωρήτρια να ζητήσει το χώρο πίσω γιατί δεν άντεχε όσα συνέβαιναν εκεί μέσα. Το αποτέλεσμα ήταν το Καταφύγιο να κλείσει οριστικά τις πόρτες του στις αρχές Δεκεμβρίου, με θύματα φυσικά τα ζώα που ζούσαν εκεί.\nΤα ζώα, όπως γράψαμε και πιο πάνω, με εντολή του σημερινού αντιδήμαρχου και ιδιαίτερα ευαισθητοποιημένου στα θέματα αδέσποτων Γιώργου Αποστολόπουλου φιλοξενούνται μακριά από το χώρο του Καταφυγίου, σε ιδιωτική πανσιόν, ασφαλή και προστατευμένα. Ο κύριος Αποστολόπουλος διαδέχτηκε τον κύριο Αντωνόπουλο στην αντιδημαρχία του Δήμου Αθηναίων και μέχρι τώρα έχει δείξει μεγάλο ενδιαφέρον για θέματα που αφορούν τα αδέσποτα. Η σύμβαση όμως του Δήμου με την πανσιόν λήγει τον Φεβρουάριο και τα ζώα τα περιμένει ή ο δρόμος ή το ΔΗΚΕΠΑΖ, ιδιωτικό κυνοκομείο, για το οποίο έχουν γραφτεί πολλά.\nΑξίζει να σημειώσουμε ότι εδώ και λίγους μήνες φιλόζωοι από όλα τα μέρη της Αθήνας προσπαθούν να περιθάλψουν τα ζωάκια και να τους βρουν ένα σπίτι. Πολλά από τα σκυλάκια έχουν ήδη υιοθετηθεί αλλά υπάρχουν ακόμα 20 που ζητούν απεγνωσμένα το δικό τους για να μην καταλήξουν στο δρόμο.\nΑν κάποιος ενδιαφέρεται να σώσει ένα από αυτά τα υπέροχα και πολύ φιλικά ζωάκια που έμειναν, μπορεί να επικοινωνήσει με το τηλέφωνο 6944 731673 ή να στείλει μήνυμα στο animal.actives@gmail.com. Ολα τα ζώα είναι στειρωμένα, εμβολιασμένα, με μικροτσίπ και κρύβουν συνήθως μια θλιβερή ιστορία, κακοποίησης ή εγκατάλειψης. Δείτε τα στις φωτογραφίες που ακολουθούν και αποφασίστε να προσφέρετε σε κάποιο από αυτά ένα ζεστό και μόνιμο σπίτι.


COSMO ΑΦΙΕΡΩΜΑ ΜΕ ΣΠΑΝΙΕΣ ΦΩΤΟΓΡΑΦΙΕΣ: ΑΝΤΩΝΗΣ ΡΕΜΟΣ « Cosmopoliti\nΔεν γίνεται cosmopoliti σήμερα και να λείπει ο ΑΝΤΩΝΗΣ ΡΕΜΟΣ, που γιορτάζει. Γνήσιος τραγουδιστής και χαρακτήρας, με φωνή γνήσια λαική, αγαπημένος του κόσμου, που ενδιαφέρεται πολύ και για τα προσωπικά του. Κατάλαβε νωρίς ότι έχει άστρο, αλλά δούλεψε πάνω σ’ αυτό και δεν το άφησε στην τύχη. Έχοντας ως μότο τις φράσεις: »Η τύχη είναι τυχαία, η επιτυχία ποτέ» και »Αργά βαδίζεις, τη ζωή ..\nκερδίζεις», θέλει πάντα να κάνει ευτυχισμένους τους ανθρώπους που τον ακούνε. Δεν είναι απόμακρος, θέλει να τον θεωρούν φίλο και όχι ίνδαλμα και η μοναδική αιτία για να χωρίσει, είναι η καθημερινότητα. Δείτε τον σε σπάνιες φωτογραφίες με trendy μαγιό εποχής, σε αφίσα από την ΚΑΤΕΡΙΝΑ το 1998, και σε ενσταντανέ από καμαρίνια…ΧΡΟΝΙΑ ΠΟΛΛΑ ΑΝΤΩΝΗ!\n← COSMO NAMEDAY: ΑΝΤΩΝΗΔΕΣ ΥΠΑΡΧΟΥΝ ΚΑΝ και ΚΑΝ, ΚΑΝΑΚΗΣ ΜΟΝΟ ΕΝΑΣ!\nCOSMO PAST: ΘΑΝΟΣ ΚΑΛΛΙΡΗΣ alias PAUL STEVENS! →\nOne comment on “COSMO ΑΦΙΕΡΩΜΑ ΜΕ ΣΠΑΝΙΕΣ ΦΩΤΟΓΡΑΦΙΕΣ: ΑΝΤΩΝΗΣ ΡΕΜΟΣ”\n17 Ιανουαρίου, 2013 στο 5:41 μμ\n«Η τύχη είναι τυχαία, η επιτυχία ποτέ» , σοφός ο Αντώνης Ρέμος!! Και η διάρκεια, θα συμπληρώσω, δεν είναι τυχαία και ο Αντώνης έχει καταφέρει και τα δύο, διάρκεια με μεγάλη επιτυχία!! Χρόνια του πολλά κι ευτυχισμένα!!!


Φήμες για σύλληψη συνεργάτη του στρατηγού Ράτκο Μλάντιτς | Η ΚΑΘΗΜΕΡΙΝΗ\nΒΡΥΞΕΛΛΕΣ. Τη στιγμή που ο Λευκός Οίκος αφήνει ανοικτό το ενδεχόμενο περικοπών στην οικονομική βοήθεια προς το Βελιγράδι, με αφορμή τη μέχρι στιγμής αποτυχία της κυβέρνησης Κοστούνιτσα να παραδώσει τον Ράτκο Μλάντιτς στο Διεθνές Δικαστήριο, οι σερβικές αρχές φέρονται να έχουν συλλάβει έναν ακόμα συνεργάτη του καταζητούμενου στρατηγού. Σύμφωνα με ιδιωτικό ραδιοφωνικό σταθμό, η σερβική αστυνομία συνέλαβε και ανακρίνει το πρώην μέλος παραστρατιωτικής οργάνωσης και μέχρι πρότινος σοφέρ του στρατηγού Μλάντιτς, Μπλαγκόζι Γκοβενταρίτσα.\n«Η γνωμοδότηση της υπουργού Εξωτερικών, Κοντολίζα Ράις, για συνεργασία της Σερβίας – Μαυροβουνίου με το Διεθνές Δικαστήριο μπορεί να έχει αντίκτυπο στην οικονομική μας βοήθεια προς την κυβέρνηση Κοστούνιτσα», τόνισε χθες ο πρέσβης των ΗΠΑ στο Βελιγράδι, Μάικλ Πολτ. Υπενθυμίζεται ότι την περασμένη εβδομάδα η Ε.Ε. αποφάσισε υπέρ της αναβολής των διαπραγματεύσεων για την ένταξη της Σερβίας – Μαυροβουνίου στη συνθήκη Σταθεροποίησης και Σύνδεσης, κρίνοντας «ανεπαρκείς» τις προσπάθειες του Βελιγραδίου για τη Μλάντιτς.\nΧθες, επίσης, ο εκπρόσωπος της εισαγγελίας του Διεθνούς Δικαστηρίου, Αντον Νικιφόροφ, υποστήριξε ότι ο στρατηγός Μλάντιτς θα δικαστεί πρώτα για τη σφαγή της Σρεμπρένιτσα μαζί με άλλους οκτώ Σέρβους αξιωματούχους εφόσον, βέβαια, συλληφθεί έγκαιρα. Ο εκπρόσωπος Τύπου της εισαγγελίας του Διεθνούς Δικαστηρίου ξεκαθάρισε ότι ο στρατηγός Μλάντιτς θα δικαστεί σε άλλη ημερομηνία και για τα γεγονότα που έλαβαν χώρα κατά την πολιορκία του Σεράγιεβο. Σημειώνεται ότι η δίκη των οκτώ Σέρβων αξιωματούχων, οι οποίοι κατηγορούνται για τη σφαγή της Σρεμπρένιτσα, έχει προγραμματιστεί για τις αρχές του νέου έτους.\nΤέλος, σύμφωνα με δημοσκόπηση, το 54% των Σέρβων τάσσονται κατά της απόσχισης του Μαυροβουνίου.ΑFΡ\nΖητάει τους Ουιγκούρους\nΠΕΚΙΝΟ. Η Κίνα απαίτησε χθες από την αλβανική κυβέρνηση την έκδοση των πέντε Ουιγκούρων, οι οποίοι απελευθερώθηκαν από τις φυλακές του Γκουαντάναμο. Το κινεζικό υπουργείο Εξωτερικών υποστηρίζει ότι οι πέντε Ουιγκούροι αποτελούν ενεργά μέλη της τρομοκρατικής οργάνωσης «Ισλαμικό Κίνημα του Ανατολικού Τουρκιστάν» και επέκρινε τις ΗΠΑ για την απόφασή τους να εγκρίνουν τη μετάβασή τους σε αλβανικό έδαφος. Ανθρωπιστικές οργανώσεις, ωστόσο, υποστηρίζουν ότι ενδεχόμενη έκδοση των πέντε πρώην κρατουμένων στο Γκουαντάναμο στην Κίνα θα οδηγήσει σε άδικη δίκη και στην καταδίκη τους σε θάνατο.\nΤο Πεκίνο, πάντως, επιμένει ότι οι πέντε έχουν εκπαιδευτεί από την Αλ Κάιντα και ότι η οργάνωση στην οποία ανήκουν ευθύνεται για δεκάδες βομβιστικές επιθέσεις στην επαρχία Ζινγιάνγκ. Στην εν λόγω βορειοδυτική επαρχία της Κίνας κατοικούν περισσότεροι από οκτώ εκατομμύρια -στην πλειοψηφία τους μουσουλμάνοι- Ουιγκούροι.\nΚατακρημνίσθηκε η δημοτικότητα Μπους, στο 31%\nΕπέτειος κατάργησης της δουλείας\nΝα αποκτήσει η Ευρώπη σύνορα ζητεί η κ. Μέρκελ\nΝέος Ιταλός πρόεδρος ο Ναπολιτάνο\nO «πιο μεγάλος χάκερ» θα δικαστεί στην Αμερική;


ΑΕΚ: Την Δευτέρα η πρώτη προπόνηση για τη νέα σεζόν | in.gr\n9 Αυγούστου 2020, 20:22\nΣε ρυθμούς νέας σεζόν κινούνται άπαντες στο στρατόπεδο της ΑΕΚ. Οι «κιτρινόμαυροι» υποβλήθηκαν σε διπλό τεστ (Παρασκευή και Κυριακή) για την ανίχνευση του νέου κοροναϊού, με την πρώτη προπόνηση της ομάδας να μεταφέρεται για αύριο (10/8) το απόγευμα (19:30).\nΣτην Ένωση ήταν έτοιμοι να ξεκινήσουν την προετοιμασία ενόψει της ερχόμενης αγωνιστικής περιόδου ακόμη και σήμερα (9/8), ωστόσο δεν είχαν στα χέρια τους τα αποτελέσματα των τεστ.\nΌπως έγινε γνωστό, οι «κιτρινόμαυροι» θα έχουν τα αποτελέσματα το πρωί, με την πρώτη προπόνηση της ομάδας του Μάσιμο Καρέρα να πραγματοποιείται το απόγευμα της Δευτέρας. Να σημειωθεί, πως οι παίκτες του Ιταλού τεχνικού πέρασαν σήμερα και από αιματολογικές εξετάσεις, ενώ θυμίζουμε πως η προετοιμασία της ΑΕΚ για τη νέα χρόνια θα λάβει χώρα στο προπονητικό κέντρο στα Σπάτα.\nΣχετικά άρθρα: ➤ Νικητής ο Φερστάπεν στο Grand Prix του Σίλβερστοουν ➤ Ο Χαριστέας ευχήθηκε στον Ότο Ρεχάγκελ για τα γενέθλιά του ➤ Αυτά είναι τα ζευγάρια του α’ προκριματικού γύρου του Champions League


Στις μέρες μας πολλές Bλάχες μεγάλης ηλικίας φέρουν ανάμεσα στα φρύδια ή στα χέρια το σύμβολο του σταυρού ως ένδειξη του θρησκευτικού τους συναισθήματος (από εκεί μάλλον προέκυψε και η έκφραση "τον βρήκε στο σταυρό"). Άλλα σύμβολα που χρησιμοποιούσαν οι Βλάχες (¨κεντήματα¨ τα λέγαν οι ίδιες) ήταν δέντρα, φούρκες που γνέθουν, ημερομηνίες, καθώς και κάποια που δεν δηλώνουν κάτι συγκεκριμένο.\nΣύμφωνα με τον λαογράφο καθηγητή Βασίλη Νιτσιάκο «Η πρωταρχική λειτουργία του τατουάζ είναι διαφοροποιητική. Η αισθητική έπεται, αν και μόνο αυτή έχει μείνει στην μνήμη των ανθρώπων πλέον. Οι Βλάχοι το χρησιμοποιούσαν προφανώς ως σύμβολο φυλετικού διαχωρισμού. Τώρα αν ρωτήσετε τις Βλάχες θα σας πουν ότι το κάναμε για να είμαστε όμορφες. Η ομορφιά πάντα λειτουργούσε ως διεκδίκηση κοινωνικού στάτους. Οι πιο περήφανες, που είχαν και καλύτερη κοινωνική θέση χρησιμοποιούσαν και ωραιότερα και εντυπωσιακότερα σύμβολα...Το ότι η συνήθεια αυτή διασώζεται στην χώρα μας μόνο στους Βλάχους αποδεικνύει πως τέτοιες αρχέγονες συνήθειες επιβιώνουν μόνο δε κλειστές ομάδες. Οι άντρες Βλάχοι δεν έχουν τατουάζ. Οι γυναίκες το χρησιμοποιούν και ως μέσο έλξης για το άλλο φύλλο. Αυτά βέβαια ήταν υπόγεια γιατί σ’ αυτές τις κοινωνίες οι κώδικες ήταν πολύ αυστηροί. Είναι κάτι που δεν ομολογούνταν αλλά είχε τη δική του κρυφή λειτουργία…».


"Ο κλέφτης ήρθε δυο φορές"! Παθών μάς διηγείται περιστατικό στο Δάσος\nΑρχική ΕΙΔΗΣΕΙΣ “Ο κλέφτης ήρθε δυο φορές”! Παθών μάς διηγείται περιστατικό στο Δάσος\n“Ο κλέφτης ήρθε δυο φορές”! Παθών μάς διηγείται περιστατικό στο Δάσος\n“Ήταν Κυριακή 7 παρά 10, βραδάκι. Έγραφα στον υπολογιστή μου και είχα κλειστά τα φώτα. Ήμουν μόνος στο σπίτι. Άκουσα ένα χτύπημα στο τζάμι της κουζίνας, το μυαλό μου πήγε αμέσως σε κλέφτη. Ακολούθησε ένα δεύτερο, πιο δυνατό χτύπημα. Έσπασε τις γρίλιες. Μόλις κατάλαβα ότι ανέβηκε στο τζάμι φώναξα “πιάστε τον” και όρμηξα προς τα εκεί. Είχα την ελπίδα μήπως τον στριμώξουμε με κάποιον γείτονα, αλλά χάθηκε”.\nΟ κύριος που μάς διηγείται το περιστατικό που συνέβη στις 3 Δεκεμβρίου, κατοικεί στο Δάσος, σε ισόγεια κατοικία. Κάλεσε την Αστυνομία και πράγματι σε λίγη ώρα ήρθε το περιπολικό. Ένας από τους αστυνομικούς τού είπε να μην αποκλείει ότι ο κλέφτης μπορεί να επιστρέψει, είναι κάτι που μερικοί το συνηθίζουν (ίσως γιατί έχουν δημιουργήσει “τη δίοδο” και θεωρούν ότι ο ένοικος δεν θα πιστεύει ότι μπορεί να τον “χτυπήσουν” δυο φορές σε λίγη ώρα.)\nΑς αφήσουμε να μάς διηγηθεί ο ίδιος ο παθών τη συνέχεια: “Κάλεσα ένα φίλο μου στο σπίτι και καθόμασταν με τα φώτα χαμηλά. Πράγματι, σε μια ώρα περίπου, ακούσαμε θόρυβο και είδαμε το ένα άγνωστο πρόσωπο κολλημένο στο τζάμι. Κοίταζε και άκουγε αν υπάρχει κίνηση μέσα. Έτρεξα προς τα εκεί και τον είδα σε απόσταση ενός μέτρου. Έστριψε και έφυγε τρέχοντας, πριν προλάβω να κάνω οτιδήποτε. Ήταν πολύ νέος, ως 22 ετών, 1.65 ύψος αλλά γεροδεμένος, με πολύ κοντό μαλλί, χωρίς κουκούλα. Φορούσε μπουφανάκι και φόρμα.”\nΟ συνομιλητής μας είναι αγανακτισμένος από τη θρασύτατη απόπειρα εισβολής που αντιμετώπισε δυο φορές σε λίγη ώρα στο σπίτι του. Επίσης και από άλλα περιστατικά διαρρήξεων και ληστειών, που κυκλοφορούν στην περιοχή από στόμα σε στόμα.\nΠροηγούμενο άρθροΓιαγιά, τόλμησες και βγήκες στη Γ. Παπανδρέου;\nΕπόμενο άρθροΚατερίνα Κνήτου: Κανένας πολίτης δεν έχει καταγγείλει ότι βγήκε σε πλειστηριασμό η πρώτη κατοικία του


Πόσο αλκοόλ να «επιτρέψουν» οι γονείς στην εφηβεία των παιδιών - 4moms\nΚατά τη διάρκεια της εφηβείας πολλά είναι τα παιδιά που δοκιμάζουν για πρώτη φορά αλκοόλ.\nΠότε όμως συντρέχει λόγος ανησυχίας και πόσο αλκοόλ μπορούν να επιτρέψουν οι γονείς στα παιδιά;\nΣε έναν ιδανικό κόσμο κανένας δεν θα δοκίμαζε αλκοόλ πριν κλείσει τα 18 του χρόνια…. Αλλά ας μην ξεχνάτε πως είναι μία τελείως φυσιολογική φάση της εφηβείας που την έχουμε περάσει σχεδόν όλοι οι γονείς.\nΑυτό όμως που πρέπει να ελέγχουν οι γονείς είναι η συχνότητα αλλά και οι περιστάσεις στις οποίες πίνει ο/η έφηβος. Πίνει μόνο όταν βγαίνει έξω και μία στο τόσο ή πίνει και καθημερινές χωρίς προφανή λόγο; Πίνει όταν είναι χαρούμενο ή όταν είναι πολύ στεναχωρημένο. Το κάνει επειδή θέλει να ακολουθήσει τους συνομήλικούς του, ακόμη και αν δεν του αρέσει.\nΑν ο γονέας γνωρίζει τη συμπεριφορά του παιδιού του, οι απαντήσεις είναι πολύ εύκολες. Το κυριότερο που πρέπει να κάνουν οι γονείς είναι να μιλήσουν ήρεμα με το παιδί και να εξετάσουν τις παραπάνω συνθήκες ώστε να διαπιστώσουν αν χρειάζεται να ανησυχήσουν για την κατανάλωση αλκοόλ από το παιδί ή όχι.


Σπέρνοντας τους σπόρους της καλής υγείας - Logodiatrofis.gr\nΤι ισχύει τελικά με τους έτοιμους προς κατανάλωση ξηρούς σπόρους;\nΟι σπόροι, το τελικό σημείο της αναπαραγωγής των φυτών, είναι τα έμβρυα των φυτών που περικλείονται μέσα σε ένα περίβλημα του σπόρου. Τα τρία κύρια μέρη του σπόρου είναι το φύτρο (έμβρυο), το ενδοσπέρμιο (η θρεπτική ‘αποθήκη’ απαραίτητη για την ανάπτυξη του εμβρύου ) και το περίβλημα του σπόρου. Κάθε σπόρος έχει τη δυνατότητα να βλαστήσει και να αναπτυχθεί σε ένα ώριμο φυτό-ενήλικα.\nΟι σπόροι στη διατροφή\nΠολλές κοινές πηγές τροφίμων όπως τα δημητριακά και τα όσπρια είναι στην πραγματικότητα σπόροι. Για παράδειγμα, κριθάρι, βρώμη, ρύζι και όσπρια (όπως φασόλια και σόγια) αποτελούν καλλιέργειες που συγκομίζονται για τους βρώσιμους σπόρους τους. Επίσης, πολλά από αυτά που θεωρούμε ως ξηρούς καρπούς, όπως τα φιστίκια και τα καρύδια, είναι τεχνικά σπόροι.\nΟι σπόροι που καταναλώνονται από τον άνθρωπο είναι ευπροσάρμοστοι και ορισμένα είδη μπορούν να επεξεργαστούν για να δημιουργήσουν έλαια (π.χ. ηλιέλαιο) ή να βλαστήσουν για να καταναλωθούν από τον άνθρωπο (π.χ. κάρδαμο). Άλλοι σπόροι μπορούν να καταναλωθούν ολόκληροι, για παράδειγμα σαν ένα σνακ, σε δημητριακά πρωινού, πλιγούρι βρώμης ή να καταναλωθούν ως ψημένα προϊόντα, ή να αναμιχθούν σε smoothies και στο γιαούρτι. Σε αυτό το άρθρο, θα συζητηθούν αυτά τα είδη των έτοιμων προς κατανάλωση ξηρών σπόρων (π.χ. λιναρόσπορος, παπαρούνα, κολοκύθα), ανεξάρτητα από την πραγματική βοτανική κατηγορία τους.\nΤα θρεπτικά συστατικά των σπόρων\nΗ διατροφική σύνθεση των σπόρων αντικατοπτρίζει το ρόλο της προστασίας για την ανάπτυξη των δενδρυλλίων. Το φύτρο και το εξωτερικό στρώμα είναι πλούσια σε βιταμίνες, μέταλλα και βιοδραστικές ενώσεις. Το ενδοσπέρμιο είναι η κύρια αποθήκη ενέργειας, που περιέχει υδατάνθρακες, πρωτεΐνες και λίπη που είναι απαραίτητα για την ανάπτυξη του σπόρου. Η περιεκτικότητα των σπόρων σε θρεπτικά συστατικά είναι μεταβλητή, αλλά οι περισσότεροι έχουν υψηλή περιεκτικότητα σε ακόρεστα λιπαρά οξέα.\nΟι πρωτεΐνες περιέχουν τα περισσότερα από τα απαραίτητα αμινοξέα, αλλά οι πρωτεΐνες συνήθως έχουν χαμηλότερη βιολογική αξία από πρωτεΐνες ζωικών πηγών. Η περιεκτικότητα των σπόρων σε υδατάνθρακες είναι σχετικά χαμηλή. Οι σπόροι περιέχουν μια σειρά από διαφορετικές βιταμίνες και μέταλλα. Ορισμένοι σπόροι, όπως ο λιναρόσπορος, πρέπει να αλεστεί ή να αναμειχτεί πριν από το φαγητό, για να απελευθερώσει τα θρεπτικά συστατικά του για απορρόφηση, διαφορετικά θα περάσουν άπεπτα μέσα από το σώμα. Ο παρακάτω πίνακας δείχνει το θρεπτικό περιεχόμενο (ανά 100 g) από διάφορους τύπους σπόρων. Οι σπόροι περιέχουν επίσης μια σειρά βιοενεργών συστατικών, συμπεριλαμβανομένων των πολυφαινολών και φυτοστερολών, τα οποία απαιτούνται για την κατασκευή της κυτταρικής μεμβράνης και την προστασία των δενδρυλλίων και του DNA τους από βλάβες.\nΗ πρόσληψη των σπόρων\nΟι διατροφικές έρευνες τείνουν να ομαδοποιούν τα καρύδια και τους σπόρους. Η Ευρωπαϊκή Προοπτική Μελέτη για τον Καρκίνο (EPIC) δείχνει ότι υπάρχει μεγάλη διακύμανση στην κατανάλωση ξηρών καρπών και σπόρων. Η συνολική πρόσληψη των καρπών με κέλυφος, των φιστικιών και των σπόρων κυμαίνεται από 1 έως 300 g/ημέρα με μια χαμηλότερη μέση πρόσληψη στις χώρες της Βόρειας Ευρώπης (15g /ημέρα στη Σουηδία συγκριτικά με τα 35g/ημέρα στην Ισπανία). Η μελέτη EPIC έδειξε ότι περίπου το 75% του ευρωπαϊκού πληθυσμού τρώει καρπούς με κέλυφος, φιστίκια και σπόρους, με την Ολλανδία να βρίσκεται στην πρώτη θέση (94%).\nΩστόσο, σε γενικές γραμμές, οι αποξηραμένοι έτοιμοι προς κατανάλωση σπόροι, καταναλώνονται σε μικρές ποσότητες, και ως εκ τούτου έχουν μια μικρή συμβολή στην πρόσληψη των μικροθρεπτικών φυτοθρεπτικών συστατικών.\nΛίγες μελέτες έχουν ξεχωρίσει τους σπόροι από τη διατροφή, και δεν είναι δυνατή η άμεση σύνδεση των αποξηραμένων έτοιμων προς κατανάλωση σπόρων με τα αποτελέσματα τους για την υγεία. Παρ ‘όλα αυτά μια πρόσφατη ανασκόπηση κατέληξε στο συμπέρασμα ότι δεν υπάρχουν σημαντικές ενδείξεις ότι η μεγαλύτερη κατανάλωση σπόρων (συμπεριλαμβανομένων δημητριακά ολικής αλέσεως, ξηρούς καρπούς, όσπρια, προϊόντα κακάου και καφέ) συνδέεται με χαμηλότερο κίνδυνο για διαβήτη τύπου 2 και για καρδιαγγειακή νόσο.\nΕπιπλέον, η κατανάλωση ξηρών καρπών ως μέρος της μεσογειακής διατροφής έχει αποδειχθεί ότι μειώνει τις καρδιαγγειακές επιπλοκές (καρδιακή προσβολή, εγκεφαλικό επεισόδιο και θάνατος). Η μελέτη EPIC διαπίστωσε ότι οι γυναίκες που κατανάλωναν τη μεγαλύτερη ποσότητα των σπόρων και ξηρών καρπών, είχαν χαμηλότερο κίνδυνο για εμφάνιση καρκίνου του παχέος εντέρου.\nΟι έτοιμοι προς κατανάλωση σπόροι αποτελούν μια καλή πηγή ενέργειας, μπορούν να προσφέρουν μια σειρά από θρεπτικά συστατικά και θα πρέπει να καταναλώνονται με μέτρο, ως μέρος μιας ισορροπημένης διατροφής. Ένας μικρός αριθμός ανθρώπων έχουν αλλεργία σε σπόρους. Στην Ε.Ε, εάν τα τρόφιμα περιέχουν σουσάμι (ή προϊόντα τους), ή οποιοδήποτε από τα άλλα συνήθη αλλεργιογόνα, όπως ξηρούς καρπούς, τότε αυτά θα πρέπει να αναγράφονται στην ετικέτα των τροφίμων.


Ο Adam Driver ξανάφησε μούσι και έχουμε προβληματιστεί\nΤον τελευταίο καιρό το μούσι του Adam Driver θυμίζει την εποχή που έπαιζε στο 'Girls'.\nΟ Adam Driver από το 2016 διατηρούσε σταθερά ένα κόντρα ξύρισμα στις εμφανίσεις και τους ρόλους του. Τον τελευταίο καιρό άρχισε όμως να αφήνει μούσι με αποκορύφωμα την εμφάνισή του στα βραβεία Bafta. Το νέο-παλιό λουκ μας θυμίζει την εποχή που έπαιζε στο ‘Girls‘. Όχι την πρώτη εποχή, που ήταν αμούστακο αγόρι, αλλά τις τελευταίες σεζόν.\nΜας προβλημάτισε, λοιπόν, αυτό το όμορφο απόγευμα της Τρίτης, αυτή η εμφάνιση. Γιατί είναι η χρονιά του Adam και δεν μας πάει να γράφουμε κάτι αρνητικό. Μια εικόνα όμως είναι ίση με χίλιες λέξεις (τις οποίες θα ήταν ανόητο να έγραφα μόνο για το μούσι του Adam Driver -ή και όχι).\nAdam Driver με τη σύζυγό του, Joanne Tucker, και το εν λόγω μούσι στα Bafta Film Awards.\nΘα πούμε ένα όχι στο μούσι αυτό, γιατί για να ταιριάζει στο πρόσωπο, θέλει και μία πυκνότητα την οποία ο Adam δεν έχει. Ας πούμε, όταν πριν λίγο καιρό μας απασχόλησαν τα γένια του George Clooney, δεν υπήρξε ιδιαίτερος προβληματισμός. Υπήρχε η απαραίτητη πυκνότητα για αρχή και μετά ήταν θέμα γούστου το με ή χωρίς.


Ευρωλίγκα: Νέα ήττα για τον Ολυμπιακό (vids) - CNN.gr\nΕυρωλίγκα: Νέα ήττα για τον Ολυμπιακό (vids)\nΣάββατο, 27 Ιανουαρίου 2018 02:18\nΣε δύσκολη θέση Ολυμπιακός και Σφαιρόπουλος μετά την ήττα στο Βελιγράδι.\t ΑΠΕ-ΜΠΕ/ ΓΙΩΤΑ ΚΟΡΜΠΑΚΗ\nΤέταρτη συνεχόμενη εκτός έδρας ήττα στην Ευρωλίγκα για τον Ολυμπιακό, ο οποίος είδε τον Ερυθρό Αστέρα να τον κερδίζει 89-78 στο Βελιγράδι…\nΣε καθοδική πορεία είναι ο Ολυμπιακός το τελευταίο διάστημα στην Ευρωλίγκα. Μετά τις αρκετά «βαριές» ήττες, με διαφορές της τάξης των 30 πόντων, από Μπασκόνια και Βαλένθια, οι Πειραιώτες έδειξαν πως θα αντιδρούσαν αλλά αποδείχθηκε πως αυτό δεν ήταν εφικτό αφού βρίσκονται σε κακή κατάσταση. Ο προπονητής της ομάδας, Γιάννης Σφαιρόπουλος, είναι σε δύσκολη θέση και καλείται να βρει τις λύσεις για την επόμενη ημέρα.\nΛύσεις που σίγουρα δεν βρήκε στο Βελιγράδι, εκεί όπου ο Ερυθρός Αστέρας δεν έδειξε να… ενδιαφέρεται και πολύ για την αδελφοποίηση των δυο κλαμπ και κυρίως των οπαδών τους. Οι Σέρβοι, παρότι έπαιξαν για 17 λεπτά χωρίς τον προπονητή τους, Αλιμπίγεβιτς, ο οποίος αποβλήθηκε από τους διαιτητές, βρήκαν τον τρόπο να πάρουν τη νίκη. Ο Ολυμπιακός επέστρεψε από έναν κακό πρώτο ημίχρονο, έφτασε να προηγηθεί και έδειξε πως θα βρει τρόπο για το ροζ φύλλο αγώνα, αλλά δεν τα κατάφερε. Ο Ερυθρός Αστέρας ήταν αυτός που πήρε νίκη 89-78, με τον Ντίλαν Ένις να κάνει… ματσάρα με 21 πόντους!\nΣε κάθε περίπτωση, ο Ολυμπιακός έφτασε στο 13-7 στην Ευρωλίγκα κι έχει πέσει πλέον στην 5η θέση της βαθμολογίας, κάτω από τον Παναθηναϊκό Superfoods που πέρασε τέταρτος με τη νίκη της Πέμπτης επί της Ζαλγκίρις στο ΟΑΚΑ.\n.@kkcrvenazvezda gets the timely victory to keep its playoff hopes alive.\nΑπό εκεί και πέρα, το πρόγραμμα της ημέρας ξεκίνησε με μια εύκολη επικράτηση της ΤΣΣΚΑ Μόσχας επί της Μπάμπεργκ στη Ρωσία. Η ομάδα του Δημήτρη Ιτούδη νίκησε πιο εύκολα από ότι δείχνει το τελικό 81-72 απέναντι στους Γερμανούς.\n.@cskabasket puts on a dominant display to stay top of the standings❗\nΜεγάλη μάχη έγινε στην Κωνσταντινούπολη, ανάμεσα στη Φενέρμπαχτσε και τη Μπαρτσελόνα. Οι πρωταθλητές Ευρώπης, εν τέλει, βρήκαν τον τρόπο να πάρουν τη νίκη 86-82 και να ανέβουν ακόμα περισσότερο στη βαθμολογία.\nIt's 5 in a row for the champions!@FBBasketbol gets the win at home!\nΣυναρπαστικό ήταν το παιχνίδι που έγινε στην Ισπανία, με τη Βαλένθια να κερδίζει στο… νήμα τη Χίμκι. Οι «νυχτερίδες» επικράτησαν 85-83 με τον Έρικ Γκριν να στέλνει την ομάδα στο +3 (83-80) λίγο πριν το τέλος, βάζοντας βάσεις νίκης.\n.@valenciabasket wins a close one behind a big @tibor_pleiss performance.\nΤέλος, στο Μιλάνο η Μακάμπι έκανε… παρέλαση σε ένα ματς – διαφήμιση του επιθετικού μπάσκετ. Η ομάδα από το Τελ Αβίβ νίκησε 111-102 την Αρμάνι, με τον Νόρις Κόουλ να είναι πρώτος σκόρερ με 19 πόντους.\nΗ βαθμολογία μετά από 20 αγωνιστικές στην Ευρωλίγκα\nΣΠΟΡ\t· ΕΥΡΩΛΙΓΚΑ\t· ΑΠΟΤΕΛΕΣΜΑΤΑ ΕΥΡΩΛΙΓΚΑ\t· ΒΑΘΜΟΛΟΓΙΑ ΕΥΡΩΛΙΓΚΑ\t· ΟΛΥΜΠΙΑΚΟΣ\t· ΕΡΥΘΡΟΣ ΑΣΤΕΡΑΣ\t· ΒΙΝΤΕΟ


Η Κρήτη μας: Ηράκλειο: Ποδήλατο σαν και αυτό, λογικά δεν έχετε ξαναδεί - Φωτό και βίντεο!\nΗράκλειο: Ποδήλατο σαν και αυτό, λογικά δεν έχετε ξαναδεί - Φωτό και βίντεο!\nΤο ποδήλατο που βλέπετε κέντρισε τα βλέμματα οδηγών και πεζών από όπου περνούσε και όχι άδικα...\nΈνα δίκυκλο διαφορετικό από τα άλλα έκοβε βόλτες το πρωί στο Ηράκλειο. Πρόκειται για ένα ποδήλατο που οδηγούσε ένας πιτσιρικάς πάνω στο οποίο ήταν ενσωματωμένο ένα ηχοσύστημα που θα ζήλευαν και τα... φτιαγμένα αυτοκίνητα.\nΗ κατασκευή αποτελούνταν μεταξύ άλλων από δυο ηχεία και μια μπαταρία που έδινε ρεύμα στο ηχοσύστημα. Ο νεαρός που ανηφόριζε την παραλιακή του Ηρακλείου έδωσε μια ευθυμη νότα στους οδηγούς που περίμεναν στην ουρά με τα ηχεία να πλημμυρίζουν την πόλη με κρητικές μαντινάδες.\nΔείτε το βίντεο του prismanews.gr...


316 Ss στέλεχος τέλος\nΣπίτι > Προϊόντα > 316 Ss στέλεχος τέλος\n(Σύνολο 24 Προϊόντα για 316 Ss στέλεχος τέλος)\nShijiazhuang Huize Pipe Fitting Co., Ltd. is one of the 316 Ss στέλεχος τέλος leading brands in China. It is the factory & supplier specializing in manufacturing 316 Ss στέλεχος τέλος. Offer high quality 316 Ss στέλεχος τέλος at a cheap wholesale price.\nΧονδρικό 316 Ss στέλεχος τέλος από την Κίνα, πρέπει να βρείτε φτηνές 316 Ss στέλεχος τέλος ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην 316 Ss στέλεχος τέλος παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας 316 Ss στέλεχος τέλος, Είμαστε 'll να σας απαντήσει ταχύτερα.


Τα... βήματα για το Πρωτάθλημα των Πρεσπών (vid) - Ποδόσφαιρο - gavros.gr\nΠαρασκευή, 19 Απριλίου 2019 - 16:15\nΤην Κυριακή ετοιμάζονται να πανηγυρίσουν στον ΠΑΟΚ την κατάκτηση του πρωταθλήματος. Δεν είναι ένα τυχαίο, ένα οποιοδήποτε πρωτάθλημα! Το Πρωτάθλημα των Πρεσπών θα μείνει στην ιστορία. Αυτό είναι γεγονός, είναι αδιαμφισβήτητο. Κανείς δεν μπορεί, με βάση όσα έχουν διαδραματιστεί στα γήπεδα της Superleague, να εκφράσει διαφορετική άποψη!\nΕπειδή πάντα η ιστορία «γράφεται» από γεγονότα, από τον περασμένο Αύγουστο έως και τώρα έχουν γίνει πολλά και διάφορα. Μέσα στους αγωνιστικούς χώρους, διότι με ό,τι έχει γίνει εκτός, το θέμα έχει αναλυθεί πολλάκις. Από τον περασμένο Αύγουστο, στην πρεμιέρα με τον Αστέρα Τρίπολης στην Τούμπα, ως τη Λαμία και το μπλοκ του Βιεϊρίνια.\nΚαι πολλά ακόμα... Ένα-ένα αν κάτσει κανείς να τα εξιστορήσει, θέλει πολλή ώρα. Βέβαια, η προπαγάνδα έχει κάνει δουλειά. Ο ΠΑΟΚ το παίρνει το πρωτάθλημα γιατί το... άξιζε! Όλο το «σύστημα» αυτό λέει. Είναι... εξυγίανση αυτό που συμβαίνει, πώς να το κάνουμε!\nΑπίστευτες αποφάσεις, απίστευτες υποδείξεις υπέρ του ΠΑΟΚ, «τρελές» παραβάσεις που δεν έχουν καταλογιστεί κατά της ομάδας του Σαββίδη. Επειδή, όμως, τα πολλά λόγια είναι φτώχεια και δεν έχει σημασία να αναλωθεί κανείς σε αυτά, ακολουθεί το αποκαλυπτικό βίντεο. Με όλα τα «βήματα»... Ένα-ένα και θα διαπιστώσετε πώς δεν είναι μόνο το χέρι του Βιεϊρίνια. Όλοι θα θυμούνται αυτό, αλλά είναι τόσα πολλά ακόμα που γράφεται... βιβλίο!


Τένις Μαθήματα : Πόσα χρήματα χρειάζονται και τι πρέπει να κάνεις για να ξεκινήσεις | sportime.gr\n#Tags: • Τένις• Στέφανος Τσιτσιπάς• Μαρία Σάκαρη• Τένις Μαθήματα:\nΚώστας Παπαδόπουλος\tClock Date and time that the article is published or last modified\t 11/06/2021 08:59\nΤένις Μαθήματα: Ο Στέφανος Τσιτσιπάς και η Μαρία Σάκκαρη σημείωσαν μεγάλες επιτυχίες, με το τένις να είναι στο προσκήνιο.\nΟ Στέφανος Τσιτσιπάς παίζει σήμερα με τον Ζβέρεφ, στην ημιτελική φάση του Ρολάν Γκαρός.\nΗ Μαρία Σάκκαρη δεν τα κατάφερε χθες, στον προημιτελικό του ίδιου θεσμού και έχασε μία μεγάλη ευκαιρία να περάσει στον ημιτελικό.\nΤο ερώτημα που τίθεται λοιπόν είναι πόσο ακριβό είναι για κάποιον να ασχοληθεί με το τένις. Μία ρακέτα κοστίζει από 40 μέχρι 50 ευρώ. Υπάρχουν βέβαια και πολύ ακριβές που μπορεί να φτάσουν μέχρι και τα 250.\nΈνας δάσκαλος τένις παίρνει για μία ώρα στην Θεσσαλονίκη, περίπου 25-30 ευρώ. Ενώ στην Αθήνα για μισή, 20 ευρώ.\nΦυσικά τα έξοδα μπορεί να τα μοιραστείς με κάποιον άλλο παίκτη, που πάρει μέρος και αυτός στο μάθημα. Τότε το μισάωρο πέφτει στα 10 ευρώ για τον καθένα.\nΣε αυτό το διάστημα χτυπάς περίπου 600 μπαλιές. Φυσικά εξαρτάται και σε ποιον χώρο θα επιλέξεις για να γυμναστείς.\nΓια ένα παιδί 5-8 ετών, η εκμάθηση του τένις, δύο φορές την εβδομάδα, κοστίζει περί τα 165 ευρώ το τρίμηνο. Για 9 ως 11 το κόστος πάει στα 350 ευρώ, ενώ για 12 ως 16, με εντατική προπόνηση κάποιος έχει να πληρώσει 290 ευρώ τον μήνα.\nΒέβαια για άτομα που είναι πάνω από 16 αλλά παίζουν για να περάσουν την ώρα τους, μπορεί να τους κοστίσει και 80 ευρώ τον μήνα. Φυσικά δεν είναι η προπονήσεις τόσο συχνές.\nΤην ίδια ώρα για αθληθεί ένα παιδί σε μία ομάδα ποδοσφαίρου, απαιτούνται 25 ευρώ τον μήνα, ενώ σε μία αντίστοιχη μπάσκετ 30.\n« Άννα Μαρία Ηλιάδου: Πώς είναι σήμερα η νικήτρια του GNTM!\nΔεν φαντάζεστε την τούρτα που έφεραν στην Καίτη Γαρμπή για τα γενέθλιά της »


Προετοιμασία για βόλτα με τα παιδιά σε χώρους με πολυκοσμία. - Τι να κάνουμε αν χάσουμε το παιδί μας\nσε πολυσύχναστο χώρο; | To χαμομηλάκι\nσε πολυσύχναστο χώρο;\nΕίναι ένα τρομακτικό σενάριο που όμως συμβαίνει εκατοντάδες φορές την ημέρα σε πολυσύχναστους χώρους σε ολόκληρο τον κόσμο. Περπατάς μαζί με την οικογένεια ή την ομάδα σου, κρατώντας το παιδί σου από το χέρι, αλλά όταν κοιτάξεις κάτω ή λίγο πιο δίπλα μόλις μισό λεπτό αργότερα, έχει εξαφανιστεί!\nWhat to Do Before Kids Get Lost in a Crowd\nHow to avoid losing your child in a crowd\nTips to stay calm when you lose sight of your child\nΜπορεί να υποψιάζεσαι ότι έχει τρέξει μέσα στο πλήθος και αρχίζεις να πανικοβάλλεσαι. Αυτό το άρθρο θα σου δείξει ακριβώς τι πρέπει να κάνεις για να μην συμβεί κάτι τέτοιο αλλά και αν συμβεί, πώς να το αντιμετωπίσεις.\nΠροετοιμασία για βόλτα σε χώρους με πολυκοσμία\n1. Πριν φύγετε από το σπίτι, εξήγησε στα παιδιά σου τι πρέπει να κάνουν εάν χωριστούν οποιαδήποτε στιγμή από σένα.\nΠες τους να βρουν έναν αστυνομικό ή ένα φύλακα και να του εξηγήσουν ότι έχουν χαθεί. Κάνε σαφές ότι δεν είναι εντάξει να ρωτήσουν ή να ακολουθήσουν ξένους για βοήθεια, ακόμη και αν φαίνονται φιλικοί. Να πουν στον αστυνομικό/φύλακα το όνομά τους, το όνομα σου και πού χάθηκαν.\n2. Γράψε τον αριθμό του κινητού σου σε ένα αυτοκόλλητο και κόλλησε το στη μπλούζα τους.\nΑν δεν έχεις αυτοκόλλητο, γράψε το σε χαρτί και βάλε το στην τσέπη τους. Υπενθύμισε τους ότι το έχουν και να τους πεις να το δώσουν σε ένα αστυνομικό/φύλακα εάν χαθούν. Μπορείς επίσης να πάρεις κάτι σαν κρεμαστό για το λαιμό ή ένα βραχιόλι, με το όνομα του παιδιού και τον αριθμό του κινητού σας τηλεφώνου χαραγμένα πάνω του.\n3. Μόλις φτάσετε, φωτογράφισε τα παιδιά σου με το κινητό σου τηλέφωνο, ώστε να έχεις μια πρόσφατη φωτογραφία τους για παν ενδεχόμενο.\n4. Βεβαιώσου ότι τα παιδιά, φοράνε ρούχα με ζωντανά χρώματα.\nΤα έντονα πορτοκαλί και κίτρινα μπλουζάκια είναι κατάλληλα για την περίσταση. Αποφύγετε να φοράτε σκούρα χρώματα, καθώς αυτά θα κάνουν εσένα και τα παιδιά σου να γίνεστε ένα με το πλήθος και απόφυγε να τυπώνεις ονόματα πάνω στις μπλούζες των παιδιών γιατί αυτό διευκολύνει έναν ξένο να φωνάξει ένα παιδί και να το πάρει μαζί του.\n5. Καλό είναι να έχεις ένα μέσο για να επικοινωνείς με τα παιδιά σου.\nΜπορείς να δώσεις στα μεγαλύτερα αδέλφια ένα κινητό τηλέφωνο (απλά βεβαιώσου ότι γνωρίζετε τον αριθμό ).\nΤα μικρότερα παιδιά μπορούν να έχουν ένα walkie-talkie για να έρχονται σε επαφή μαζί σου σε περίπτωση που χαθούν. Δείξε τους πώς να το χρησιμοποιούν και εξήγησέ τους, ότι δεν είναι παιχνίδι, αλλά ένας τρόπος για να σε βρουν εάν χωριστείτε.\n6. Όρισε ένα μέρος ως το «σημείο συνάντησης» σας, αν κάποιος χαθεί.\nΜέρη με συνωστισμό όπως η είσοδος ενός χώρου, δεν είναι καλοί χώροι συνάντησης, δεδομένου ότι είναι σημεία γεμάτα όλες τις ώρες της ημέρας και όχι ιδιαίτερα ασφαλή για ένα μικρό παιδί να κάθεται μόνο του. Αντί γι' αυτό, επίλεξε μια λιγότερο δημοφιλή περιοχή για να συναντηθείτε, όπως δίπλα στο εστιατόριο όπου σκοπεύετε να φάτε. Αυτό θα διευκολύνει τα πράγματα.\n7. Θυμήσου! Πρέπει να είστε μαζί, κάθε στιγμή.\nΠιθανότατα μπορείς ν' αφήσεις τα μεγαλύτερα παιδιά μόνα τους για λίγο (εφόσον βρίσκονται σε επαφή μέσω των κινητών τηλεφώνων), αλλά τα μικρότερα παιδιά θα πρέπει να τα κρατάς από το χέρι και να μένεις μαζί τους καθώς περπατάτε μέσα στον κόσμο και όχι να τα αφήνεις να τρέχουν μόνα τους μπροστά, με τη λογική ότι αφού τα βλέπεις από μακριά, δεν κινδυνεύουν να χαθούν. Σε ιδιαίτερα μεγάλους χώρους, θα ήταν καλύτερα να βάλεις το παιδί σου σ” ένα καροτσάκι αντί να το έχεις να περπατάει, μειώνοντας έτσι τις πιθανότητες να χωριστείτε.\n8. Έξυπνη συσκευή που εντοπίζει το παιδί:\nΟ Johny Fong , προγραμματιστής και μπαμπάς ενός μικρού αγοριού, όταν έχασε το γιο του σε ένα κατάμεστο εμπορικό κέντρο, ίδρυσε την εταιρία Beluvv η οποία σήμερα κατασκευάζει ρολογάκια εντοπισμού των παιδιών ονόματι Guardian (φύλακας). Συνδέεις το ρολογάκι με το smartphone σου, κατεβάζεις ένα application και κατόπιν φοράς το ρολογάκι στο παιδί. Με τον τρόπο αυτό εντοπίζεις που βρίσκεται το παιδί σου μέσω του κινητού σου ενώ σε περίπτωση που το παιδί χαθεί, εκπέμπεις σήμα σε όλους τους χρήστες της συγκεκριμένης εφαρμογής ώστε να βοηθήσουν στην εύρεσή του.\nΕπιπλέον έχεις τη δυνατότητα να εγκρίνεις ποιος άλλος θέλεις (θείος, θεία, νονός, συγγενής κλπ) να παρακολουθεί που βρίσκεται το παιδί σου κάνοντάς τον approve μέσω της εφαρμογής. Το ρολογάκι Guardian είναι συμβατό με συγκεκριμένους τύπους smartphone και θα το βρεις εδώ ενώ η εταιρία με έδρα την Ταϊβάν, στέλνει το προϊόν σε όλες τις χώρες του κόσμου.\nΕάν το παιδί σου χαθεί\n1) Καταρχάς μην πανικοβληθείς.\nΑυτό μπορεί νa ακούγεται κλισέ και θεωρητικά εύκολο, όμως αν πανικοβληθείς το μόνο που θα καταφέρεις είναι να επιδεινώσεις την κατάσταση.\n2) Μείνε συγκροτημένος/η και επικεντρώσου σε αυτό που πρέπει να κάνεις.\nΕπίσης, έχε υπόψιν ότι το παιδί σου μπορεί να μην έχει πραγματικά χαθεί. Μπορεί απλά να σου ξέφυγε και να έχει μείνει πίσω ή να σταμάτησε για να κοιτάξει κάτι. Εάν έχεις ψάξει παντού γύρω σου και δεν μπορείς να το βρεις, τότε πήγαινε στο επόμενο βήμα. Βρες τον πλησιέστερο φύλακα ή αστυνομικό και εξήγησε του ότι το παιδί σου χάθηκε.\n3) Δώσε στο φύλακα ή στον αστυνομικό την πλήρη περιγραφή του παιδιού σου, ηλικία, εμφάνιση, ρούχα, κάποιο ιδιαίτερο χαρακτηριστικό του κτλ. Πες του αν υπάρχει ένας χώρος που το παιδί σου μπορεί να είναι πιθανό να πάει, όπως ένα αγαπημένο του σημείο, ή μια προκαθορισμένη περιοχή όπου θα συναντιόσασταν. Δώσε τη φωτογραφία του παιδιού σου, που τράβηξες πριν ξεκινήσετε για τη βόλτα σας.\n4) Συνεργάσου με το προσωπικό ασφαλείας ή την αστυνομία.\nΟ πανικός και οι διαφωνίες μπορεί να σε κάνουν να αισθανθείς χειρότερα εκνευρισμένη/εκνευρισμένος απ' ό,τι είσαι ήδη. Είναι επαγγελματίες και ξέρουν να χειριστούν τέτοιες καταστάσεις καθώς αντιμετωπίζουν παρόμοια περιστατικά πολλές φορές τον χρόνο.\n5) Μείνε εκεί που είσαι εκτός και αν το προσωπικό ασφαλείας ή η αστυνομία, σου πουν κάτι άλλο.\nΤο παιδί σου μπορεί να είναι κάπου κοντά, απλά το πλήθος να το κρύβει και είναι πιο πιθανό αν είσαι σε ένα σημείο, να σε δει και να έρθει να σε βρει.\nΤέλος μην ξεχνάς ότι η πρόληψη και η ενημέρωση είναι το νούμερο ένα. Φρόντισε λοιπόν να έχεις ενημερώσει τα παιδιά από αρκετά μικρή ηλικία για τους κινδύνους αλλά και για το τί πρέπει να κάνουν σε περίπτωση που χαθούν. Κι αν βρεθείς στη δυσάρεστη θέση να χάσεις το παιδί σε πολυσύχναστο μέρος ή κάπου αλλού, κάλεσε αμέσως την Αστυνομία ή το Χαμόγελο του παιδιού στο 15900\nPosted by hamomilaki Anthemis at 14:50\nLabels: Βόλτα με τα παιδιά σε πολυσύχναστους χώρους, Εξαφάνιση παιδιού\n▼ Μαϊ 27 ( 4 )\nΠροστατέψτε τα παιδιά σας από το «παιχνίδι των 72 ...\nΝεπάλ: Μετά το σεισμό, τι; - Οργιάζει το δουλεμπόρ...\nΚάθε δύο λεπτά εξαφανίζεται ένα παιδάκι στην Ευρώπ...\nΠροετοιμασία για βόλτα με τα παιδιά σε χώρους με π...


Το γεγονός πως το σωφρονιστικό σύστημα (το πόσο δόκιμος είναι αυτός όρος είναι μια συζήτηση για άλλη στιγμή) στις Η.Π.Α. αποτελεί μια πολυεπίπεδη κερδοσκοπική επιχείρηση δεν είναι είδηση. Ούτε και το φυλετικό πρόσημο της κερδοσκοπίας αυτής (προτείνεται σχετικά το “13th” στο Netflix για να πάρετε μια γεύση). Τα δομικά προβλήματα δεν βρίσκουν λύση, ακριβώς γιατί η αστυνόμευση, o σωφρονισμός και το οικονομικό κέρδος αλληλοτροφοδοτούνται, με τελικό χαμένο τα φτωχότερα στρώματα της αμερικανικής κοινωνίας, ιδίως τις μαύρες και μειονοτικές κοινότητες.\nΤο θέμα συζήτησης εν προκειμένω αποτελεί ο Tom Gores, ιδιοκτήτης των Detroit Pistons και της εταιρείας ιδιωτικών κεφαλαίων Platinum Equity, μέσω της οποίας αγόρασε το 2017 την Securus. Η τελευταία “παρέχει” υπηρεσίες τηλεπικοινωνιών σε κρατούμενους. Πέρα από τις υπέρογκες χρεώσεις για τα πακέτα τους, σύμφωνα με την οργάνωση “Worth Rises” που ανέδειξε το θέμα, η Securus έχει στο παλμαρέ της διοικητικά πρόστιμα, κενά ασφαλείας, παρακολούθηση και price fixing. Όλες τις ομορφιές που περιμένει κανείς από τέτοιου τύπου ευαγή ιδρύματα.\nΣε μια άλλη εποχή ίσως να μην είχε ανοίξει μύτη, ωστόσο με όσα συμβαίνουν στις ΗΠΑ και το ΝΒΑ τον τελευταίο χρόνο, η δραστηριότητα ενός ιδιοκτήτη που κερδοσκοπεί σε βάρος ήδη επιβαρυμένων κοινωνικών ομάδων και ατόμων, πλέκοντας ακόμα σφιχτότερα τον ιστό που τους κρατά σε αδιέξοδο, δικαίως αν και απροσδόκητα, μπαίνει στο στόχαστρο. Η εκμετάλλευση της ανθρώπινης ανάγκης για επικοινωνία, σε ένα περιβάλλον που δεν υπάρχουν εναλλακτικές επιλογές, μα ακόμα περισσότερο σε καθεστώς πλέον πολλαπλού εγκλεισμού (η δυνατότητα επισκεπτηρίων είναι περιορισμένη τον τελευταίο χρόνο), είναι χυδαία σε κάθε περίπτωση. Και όταν ακολουθούνται μονοπωλιακές πρακτικές σε συνεργασία με τις φυλακές, επιβεβαιώνεται για πολλοστή φορά πόσο ακριβό είναι να είσαι φτωχός.\nΗ διαδικασία της τιμωρίας ενός εγκληματία δεν (πρέπει να) επαφίεται στην ιδιωτική πρωτοβουλία, και η επιβάρυνση αυτού του είδους, σε ανθρώπους που στερούνται τη δυνατότητα επιλογής ή προστασίας, δεν αποτελεί μέρος της ποινής τους. Ούτως ή άλλως ένα τέτοιο σκεπτικό κατηγοριοποιεί τους φυλακισμένους συλλήβδην κάτω από μια ασαφή ταμπέλα “εγκληματιών”, σαν ανθρώπους κατώτερης βαθμίδας.\nΧαρακτηριστική είναι η μαρτυρία στο Detroit Free Press, όπου μια μητέρα μιλάει για το ότι χρειάζεται περίπου $100 τον μήνα για να μιλήσει στον 18χρονο γιο της στη φυλακή -φανταστείτε το λίγο. Για ποιον σωφρονισμό μιλάμε; Κι αν δεν είναι όλοι οι κρατούμενοι 18 ετών, κάθε άνθρωπος έχει ανάγκη επικοινωνίας και σε κάθε περίπτωση οι κανόνες και οι διαδικασίες υπάρχουν για να προστατεύουν αυτόν που έχει ανάγκη, όχι για να εκδικούνται αυτόν που κρίνεται χειρότερος.\nΔεν είναι ότι έχουμε καμία ψευδαίσθηση ότι οι περιουσίες των ιδιοκτητών του NBA έχουν χτιστεί πάνω σε θεμέλια αλληλεγγύης και δικαιοσύνης - άλλωστε κάθε συσσώρευση πλούτου αυτού του μεγέθους ενέχει το στοιχείο της εκμετάλλευσης, δεν γίνεται αλλιώς. Το ότι κάτι είναι αναμενόμενο όμως, δεν το καθιστά ταυτόχρονα και δικαιολογημένο.\nΥπάρχει λοιπόν μια γραμμή που ακόμα και όσοι αποδέχονται την πραγματικότητα του κόσμου ως έχει, αναγκάζονται να πουν “ως εδώ”, έστω κι αν η αγανάκτησή τους είναι βραχύβια και εξατομικευμένη. Ο Tom Gores διέβη αυτόν τον Ρουβίκωνα, και θα δούμε πώς θα καταλήξει. Ήδη από τον Οκτώβριο, για τον ίδιο λόγο, εκδιώχθηκε από το διοικητικό συμβούλιο του Los Angeles County Museum of Art.\nΟ ίδιος σε διάφορες απαντήσεις του αναφέρει πως με αφορμή την εξαγορά θα μεταρρυθμίσει προς το δικαιότερο τις πρακτικές της εταιρείας και πρόκειται να “ασχοληθεί με τα πολιτικά, κοινωνικά, ρατσιστικά και οικονομικά ζητήματα που ταλαιπωρούν την Αμερική σήμερα”. Σαν απόδειξη φέρνει ως παράδειγμα τη μείωση των χρεώσεων κατά 30% αυτά τα χρόνια1. Τρίχες. Η ωμή κερδοσκοπία δεν αναμορφώνεται. Μάλιστα δηλώνει πληγωμένος που καλείται να αποσυρθεί από την εταιρεία και θέλει να φέρει αλλαγές, που όμως χρειάζονται χρόνο. Οι φράση “billionaire needs time” κάπου ακούγεται γελοία.\nΗ επόμενη σκέψη είναι: “κι αν δεν είναι αυτός, θα είναι κάποιος άλλος, γιατί ασχολούμαστε;” και πράγματι η κατάσταση μοιάζει ως συνήθως ένα αέναο catch-22. Ωστόσο, η εξέχουσα θέση του Gores και η φήμη του ως ιδιοκτήτη ενός NBA franchise έχουν σημασία. Όχι γιατί το NBA και ο κόσμος μπορεί να τον πιέσει να αποσυρθεί από την εταιρεία ή να μειώσει τις τιμές, αλλά επειδή ακριβώς ανοίγει στο κοινό ένα θέμα που δεν είναι εμπορικό. Το ζήτημα δεν είναι ο Tom Gores, αλλά όλο το παιχνίδι που στήνεται σε βάρος των κρατουμένων, των οικογενειών τους και εν τέλει ενός συστήματος σωφρονισμού που σκοπό δεν έχει καμία επανένταξη, καμία ευαισθησία προς τις κοινωνικές ομάδες που πλήττονται, καθώς κάτι τέτοιο έρχεται σε ευθεία αντίθεση με τα συμφέροντά του, με όσα ωραία λόγια ή μεταρρυθμίσεις και αν ντυθεί. H φήμη χρησιμοποιείται για να γίνουν παρόμοιες εταιρείες “toxic assets”, όπως το θέτει η Bianca Tylek, ιδρυτής και εκτελεστική διευθύντρια της “Worth Rises”.\nΤο πρόβλημα λοιπόν δεν είναι αν ο Tom Gores προσωπικά, θα είναι ιδιοκτήτης της Securus. Άλλωστε, και ας βγάλει ο καθένας το συμπέρασμα που θέλει από αυτό, είναι ο ίδιος άνθρωπος που ξεκίνησε μια καμπάνια $10 εκατ. για την κρίση του νερού στο Flint του Michigan προ λίγων ετών, που δωρίζει σε φιλανθρωπίες στο Detroit και επανέφερε την έδρα των Pistons στο κέντρο της πόλης. Η NBPA (National Basketball Players Association), μέσω της εκτελεστικής διευθύντριας της, Michelle Roberts, έχει εκφραστεί θετικά για τον Gores και τις μεταρρυθμίσεις που έχουν εισαχθεί μετά την εξαγορά. Ο ίδιος λέει ότι δεν πιστεύει ότι τέτοιες εταιρείες πρέπει να είναι στα χέρια ιδιωτών (...) και χρηματοδοτεί προσπάθειες κατά του φαινομένου της υποτροπής. Εκμεταλλεύεται δηλαδή τους κρατούμενους και ύστερα επενδύει τα χρήματα τους σε καμπάνιες για να μην εγκληματίσουν εκ νέου. Ενδιαφέρον σχήμα.\nΕίναι ο ίδιος Gores που δημιούργησε τον πλούτο του εξαγοράζοντας, “καθαρίζοντας” και ξαναπουλώντας παρηκμασμένες εταιρείες2. Φυσικά μέρος αυτού του “συμμαζέματος” είναι οι μαζικές απολύσεις, πρακτική πολύ προσφιλής στον επιχειρηματικό κόσμο3. Κάθε μακροπρόθεσμη δήλωσή του για την Securus, προφανώς διαβάζεται με δυσπιστία, αν όχι ως προς την αλήθεια της, τουλάχιστον ως προς τα κίνητρά της. Σε άλλη συνέντευξή του στην LA Times χαρακτήρισε την αγορά “headline risk”, γεγονός που δείχνει τον μεγαλύτερο προβληματισμό γύρω από την εταιρεία.\nΜοιάζει σχεδόν σκηνοθετημένο ότι όλο αυτό γίνεται από τον ιδιοκτήτη της ομάδας του Detroit, μιας πόλης διαλυμένης από τον οπορτουνισμό της κερδοσκοπίας και του ασύστολου κυνηγιού της οικονομικής ανάπτυξης. Μια πόλη που βίωσε και βιώνει βίαια τον απόηχο της κρίσης των στεγαστικών δανείων και μοιάζει βυθισμένη σε κινούμενη άμμο.\nΑσφαλώς το τοπίο είναι διαφορετικό από πολιτεία σε πολιτεία. Το γεγονός αυτό κάνει μια ομογενή λύση ακόμη δυσκολότερη, αφού κάθε πολιτεία αποφασίζει για τα όρια που θα θέσει στις εταιρείες τηλεπικοινωνιών. Μέρος των εσόδων από αυτές επιστρέφεται στην πολιτεία, κι αυτό είναι άλλο ένα αντικίνητρο για μια πραγματική λύση. Η πόλη της Νέα Υόρκης και του San Francisco έχουν κάνει τις κλήσεις των κρατουμένων δωρεάν. Το Connecticut τα τελευταία χρόνια προσπαθεί να γίνει η πρώτη πολιτεία που θα εξασφαλίζει τη δωρεάν επικοινωνία στους κρατούμενούς του με τον έξω κόσμο4. Αξίζει να σημειωθεί πως το Connecticut είναι η πλουσιότερη πολιτεία των Η.Π.Α., και η πόλη της Νέας Υόρκης και το San Francisco από τις πλουσιότερες πόλεις. Για ακόμα μία φορά δηλαδή, “η φτώχεια είναι ακριβή υπόθεση”.\nΗ πιο πρόσφατη προσπάθεια να ρυθμιστεί το θέμα του κόστους των τηλεπικοινωνιών για τους κρατούμενους στις Η.Π.Α. είναι το H.R. 6389 (116th): Martha Wright Prison Phone Justice Act, το οποίο μεταξύ άλλων όριζε ανώτατα όρια χρεώσεων, την κατάργηση των χρεώσεων ανά κλήση αντί ανά χρόνο ομιλίας καθώς και την απαγόρευση προμηθειών και δωρεών στην πλευρά των φυλακών (τακτική που αποσκοπεί στην εξασφάλιση μονοπωλίων στην εκάστοτε κατάστημα). Το νομοσχέδιο εισήχθη μεν, αλλά δεν ψηφίστηκε από το Κογκρέσο.\nΟι προμήθειες παράλληλα αποτελούν μεγάλο μέρος των εσόδων των μικρότερων φυλακών (όχι δηλαδή σε πολιτειακό επίπεδο), προσθέτοντας άλλο ένα κομμάτι στο κολάζ των κινήτρων να διατηρηθεί η κατάσταση ως έχει σήμερα - ή τουλάχιστον να μην αλλάξει στον πυρήνα της.\nΣτην τελική τα λόγια της Bianca ηχούν αληθινά όταν σχολιάζει πως είναι διαφορετικό να έχει μια εταιρεία κάποιες ηθικά αμφιλεγόμενες πρακτικές και παρεκκλίσεις και διαφορετικό να είναι ανήθικος ο πυρήνας των δραστηριοτήτων της - στην τελική το κέρδος αυτών των εταιρειών προέρχεται από την εκμετάλλευση των κρατουμένων που πληρώνουν ένα βασικό αγαθό ως πολυτέλεια.\nΣτην επιστολή παραίτησής του από το διοικητικό συμβούλιο του LACMA, ο Tom Gores έγραψε τα παρακάτω, τα οποία νομίζω ότι συνοψίζουν τα κίνητρα και το αγεφύρωτο χάσμα που υπάρχει μεταξύ θεωρίας και πραγματικότητας. Μπορεί άραγε ποτέ το κέρδος να συνυπάρχει πραγματικά δίπλα στον αγώνα για κοινωνική δικαιοσύνη: "We didn’t know when we acquired Securus that it would become a nexus for addressing the political, social, racial and economic issues roiling America today," the letter continued. "But now that we are here, we will not shy away from the hard work ahead. We’ve made substantial progress but there is more to do. We are investors and business operators, not activists, but we embrace the opportunity to make a meaningful impact in support of social justice, racial equity and criminal justice reform."\n1. Περισσότερα για τους αριθμούς μπορείτε να δείτε στη σελίδα του Worth Rises “Demand the NBA Force Tom Gores to Sell the Detroit Pistons”, ενώ στα ελληνικά το θέμα είχε αναδείξει το περιοδικό HUMBA! στη σελίδα του στο facebook ήδη από τον Δεκέμβρη.\n2. Troubled companies made him billions. A prison phone investment made him enemies\n3. Union-Tribune cuts 192 positions\n4. Connecticut Lawmakers Want to Try Again to Make Prison Phone Calls Completely Free\n“Demand the NBA Force Tom Gores to Sell the Detroit Pistons”, στο Worth Rises\n“Troubled companies made him billions. A prison phone investment made him enemies”, του Laurence Daramiento στους LA Times\n“Under fire, Gores says he's committed to changing prison phone system, but needs time”, στο Crain’s Detroit Business\n“Detroit Pistons owner Tom Gores steps down from L.A. art museum board after public pressure”, του Omari Sankofa II, στο Detroit Free Press\nΠερισσότερα σε αυτή την κατηγορία: « To θολό όνειρο του Στέφεν Ακάσε Η απεργία απέτυχε ή τέλος πάντων έτσι νομίζουμε »


Οι μετρήσεις το LL2.1 δείχνουν έναν ενισχυτή με κέρδος 18 περίπου dB, ο οποίος έχει τεράστια περιθώρια υπερφόρτωσης αφού απαιτεί κάτι παραπάνω από 7Vrms στην είσοδο για να φτάσει στο όριο παραμόρφωσης του 0.3%, συνθήκες που αντιστοιχούν σε έξοδο πάνω από 50Vrms! Οι επιδόσεις αυτές εξασφαλίζουν ότι το κύκλωμα δεν μπορεί να φτάσει στο όριο του ψαλιδισμού με καμία φυσιολογική πηγή στην είσοδο, όσο υψηλοέξοδη και αν είναι αυτή. Παράλληλα, απαιτώντας μόλις 125mVrms για έξοδο 1Vrms (την τυπική ευαισθησία που αναμένει κανείς από έναν τελικό ενισχυτή) δεν θα έχει καμία δυσκολία οδήγησης ακόμη και αν οι πηγές που θα συνδεθούν σε αυτόν έχουν χαμηλές μέγιστες στάθμες εξόδου. Η απόκριση συχνότητας είναι πρακτικώς ευθεία (παρατηρήστε ότι στο διάγραμμα ο κατακόρυφος άξονας φτάνει μέχρι τα +/-0.5dB!) και εκτείνεται πρακτικά πάνω από τα 60kHz από όπου αρχίζει μια απότομη πτώση. Η ομοιότητα των δύο καναλιών κρίνεται ως εξαιρετική.\nΑπόκριση συχνότητας (0dBr: 1kHz, 1Vrms). Αρμονική παραμόρφωση σε συνάρτηση με τη συχνότητα. Στάθμη αναφοράς 1Vrms.\nΦάσμα αρμονικών για σήμα 1kHz, 1Vrms. Φάσμα θορύβου (στάθμη αναφοράς: 1kHz, 1Vrms)\nΣε πολύ χαμηλά επίπεδα κινήθηκε και η αρμονική παραμόρφωση, στο 0.015% με σήμα εξόδου 1Vrms (στατική μέτρηση), όπως και η παραμόρφωση ενδοδιαμόρφωσης (0.0007%). Σε συνάρτηση με την συχνότητα πήραμε καλύτερες επιδόσεις (οι οποίες σχετίζονται με τον τρόπο που γίνεται η σάρωση κατά τη μέτρηση και είναι κάπως πιο κολακευτικές -κατά τα φαινόμενα) με την καμπύλη να παραμένει μέσα στα όρια 0.002-0.006% για στάθμη εξόδου 1Vrms. Το φάσμα του σήματος εξόδου για σήμα 1kHz/1Vrms εμφανίζει μια ισχυρή δεύτερη αρμονική και την αναμενόμενη επικράτηση των άρτιων αρμονικών αλλά οι σχετικές στάθμες είναι, ούτως ή άλλως, πολύ χαμηλές.\nΟ θόρυβος του κυκλώματος είναι εξαιρετικά χαμηλός (αποδεικνύοντας περίτρανα ότι τα λαμπάτα κυκλώματα δεν είναι απαραίτητο να “φυσάνε”) και ο LL2.1 πέτυχε ένα... ψηφιακό -96.3dBr (A) με στάθμη αναφοράς το 1Vrms το οποίο παρέμεινε σε πολύ καλά επίπεδα (-76.3dBr (A)) όταν η μέτρηση έγινε με στάθμη αναφοράς τα 100mVrms. Το φάσμα του θορύβου εξηγεί τις στατικές μετρήσεις: Ο θόρυβος από το τροφοδοτικό (50 και 100Hz) βρίσκεται κάτω από τα -100dB και προοδευτικά το φάσμα “θάβεται” κάτω από τα -120dB.\nΑπόκριση συχνότητας/Ακρίβεια RIAA (0dBr: 1kHz, 1Vrms). Φάσμα αρμονικών για σήμα 1kHz, 1Vrms.\nΦάσμα θορύβου (στάθμη αναφοράς: 1kHz, 1Vrms)\nΟι μετρήσεις του LP2 έδειξαν ένα κύκλωμα με κέρδος 39dB στην είσοδο MM και 58.2dB στην είσοδο MC (αποτελέσματα πολύ κοντά στις τιμές που δίνει ο κατασκευαστής), το οποίο δίνει μεγάλα περιθώρια υπερφόρτωσης αφού χρειάζεται πάνω από 50mV στην είσοδο κινητού μαγνήτη και πάνω από 6mV στην είσοδο κινητού πηνίου για να φτάσει στο όριο των 0.3% thd+N, κάτι που συμβαίνει και στις δύο περιπτώσεις για στάθμη εξόδου λίγο πάνω από τα 5Vrms.\nΗ απόκριση συχνότητας εμφανίστηκε πρακτικώς επίπεδη με τις (μικρές) αποκλίσεις να βρίσκονται εκεί που θα περίμενε κανείς, δηλαδή πάνω από τα 10kHz και κάτω από τα 100Hz. Η μέτρηση έγινε με το κύκλωμα έμφασης του Hagerman (το οποίο έχει ακρίβεια 0.25dB).\nΟι παραμορφώσεις παρέμειναν σε χαμηλά επίπεδα (0.07% thd+N) και το σχετικό διάγραμμα με σήμα 1kHz δείχνει μια σχετικά ισχυρή παρουσία του τροφοδοτικού (στα 50/100Ηz και σε προϊόντα ενδοδιαμόρφωσης), ισχυρή δεύτερη αρμονική αλλά και πολύ γρήγορη απόσβεση των υπόλοιπων συνιστωσών που βρίσκονται κάτω από τα -100dB για το φάσμα άνω των 4kHz.\nO θόρυβος είναι χαμηλός και είδα -77.8dBr (A) για την είσοδο κινητού μαγνήτη και -63.7dBr (A) για την είσοδο κινητού πηνίου, τιμές υψηλότερες αυτών που δίνει ο κατασκευαστής αλλά χωρίς βραχυκυκλωμένες εισόδους. Το διάγραμμα με το φάσμα του θορύβου, από την άλλη, έχει ληφθεί με τις εισόδους βραχυκυκλωμένες και κινείται στο σύνολό του κάτω από τα -80dBr. Κατά τις στατικές μετρήσεις, τέλος, ανακάλυψα ότι οι επιδόσεις βελτιώνονται αν βραχυκυκλώσεις τις εισόδους που δεν χρησιμοποιούνται. Αυτό είναι μια καλή πρακτική που ίσως θα πρέπει να εφαρμόζεται και στην κανονική χρήση του ενισχυτή.\nLamm LL2.1, Πίνακας Μετρήσεων\nΕυαισθησία εισόδου (έξοδος 1Vrms, 1kHz): 125.8Vrms\nΥπερφόρτωση (0.3%thd+N, 1kHz): 7.2Vrms\nthd+N (1Vrms, 1kHz): 0.015%\nimd (1Vrms, SMPTE): 0.0007%\nΛόγος S/N (0dBr: 1kHz, 1Vrms/0.1Vrms, A): -96.3dBr/-76.3dBr\nLamm LP2, Πίνακας Μετρήσεων\nΕυαισθησία εισόδου ΜΜ (έξοδος 1Vrms, 1kHz): 11.2mVrms\nΕυαισθησία εισόδου ΜC (έξοδος 1Vrms, 1kHz): 1.2mVrms\nΥπερφόρτωση εισόδου ΜΜ (0.3%thd+N, 1kHz): 59.6mVrms\nΥπερφόρτωση εισόδου MC (0.3%thd+N, 1kHz): 6.1mVrms\nthd+N (1kHz, 1Vrms): 0.07%\nΛόγος S/N (0dBr: 1kHz, 1Vrms, A) MM: -77.8dBr\nΛόγος S/N (0dBr: 1kHz, 1Vrms, A) MC: -63.7dBr


Η εορτή του Αγίου Αντωνίου στην Ι.Μ. Κερκύρας - Lavaron\nΤελέστηκε το πρωί της Τετάρτης 17 Ιανουαρίου 2018 στον πανηγυρίζοντα ιστορικό ναό του Αγίου Αντωνίου πόλεως, ο Όρθρος και Αρχιερατική Θεία Λειτουργία, ιερουργούντος του Σεβασμιωτάτου Μητροπολίτου Κερκύρας, Παξών και Διαποντίων Νήσων κ. Νεκταρίου, με την παρουσία πλήθους πιστών.\nΣτο λόγο του ο κ. Νεκτάριος ανέφερε ότι ο Άγιος Αντώνιος χαρακτηρίζεται από την Εκκλησία μας Μέγας, διότι ευαρέστησε με την ασκητική του ζωή τον Τριαδικό Θεό και ο Χριστός τον αντιδόξασε. Ο Άγιος Αντώνιος ασκήτευσε στην έρημο της Αιγύπτου, διδάσκοντας με το παράδειγμα της ζωής του και γι’αυτό ονομάζεται και “καθηγητής της ερήμου”, χαράσσοντας τον πνευματικό δρόμο, στην ζωή κάθε Χριστιανού. Άκουσε την φωνή της συνειδήσεώς του, εγκατέλειψε τα εγκόσμια και τα υλικά αγαθά, πολέμησε τον πειρασμό και αφιερώθηκε ολοκληρωτικά στον Ιησού Χριστό.\nΕπιπροσθέτως ο Σεβασμιώτατος παίρνοντας αφορμή από το Αποστολικό ανάγνωσμα της ημέρας, τόνισε ότι ο Άγιος Αντώνιος είχε αγαθή συνείδηση, βίωσε δηλαδή και κατενόησε την παρουσία του Θεού στην ζωή του. Δυστυχώς στη σημερινή εποχή η πλειοψηφία των ανθρώπων κωφεύουν ηθελημένα στην φωνή της συνειδήσεώς, διάγοντας μια ζωή ασυνείδητη, μια ζωή μέσα στην ακαταστασία, χωρίς Θεό, όπου τα πάντα επιτρέπονται, ώστε να ικανοποιηθεί η φιλαυτία και ο ναρκισσισμός του ανθρώπου.\nΚαταλήγοντας ο Μητροπολίτης Κερκύρας κάλεσε τους πιστούς να ανοίξουν τα πνευματικά τους ώτα, ευχόμενος ο Άγιος Αντώνιος να σκεπάζει και να προστατεύει τη ζωή των πιστών, ώστε να ζουν μέσα στην ενότητα της Πίστεως και την κοινωνία της αγάπης.\nEκ του Γραφείου Τύπου


Ροδόπη: Θετικός στον κορονοϊό ο Δήμαρχος Κομοτηνής - Pressone\nΑρχική Ελλάδα Ροδόπη: Θετικός στον κορονοϊό ο Δήμαρχος Κομοτηνής\nΡοδόπη: Θετικός στον κορονοϊό ο Δήμαρχος Κομοτηνής\nΟ Δήμαρχος, Ιωάννης Γκαράνης, κατόπιν επαφής του με ήδη καταγεγραμμένο κρούσμα κορωνoϊού, υποβλήθηκε σε τεστ μοριακού ελέγχου και βρέθηκε θετικός.\nΣύμφωνα με ανακοίνωση του Δήμου Κομοτηνής: «Ακολουθώντας τις οδηγίες των ειδικών βρίσκεται σε καραντίνα, σε κατ’ οίκον περιορισμό.»\nΌπως τονίζεται στην ίδια ανακοίνωση: «Θα τηρηθούν αυστηρά όλα τα υγειονομικά πρωτόκολλα του ΕΟΔΔΥ. Σε δηλώσεις του ο Δήμαρχος συνιστά σε όλους πιστή τήρηση των μέτρων προφύλαξης, γιατί ο ιός είναι ύπουλος και βρίσκεται παντού.»\nΠροηγούμενο άρθροΔ. Μακεδονία: 34 νέες μολύνσεις COV-SARS 2 – Αναλυτικές καταστάσεις\nΕπόμενο άρθροΚαταδικάζει το Υπ. Εξωτερικών την επίθεση κατά του ιερέα στη Λυών


Δημοσίευση από Vastzo » Τρί Δεκ 03, 2013 5:40 pm\n[center]LAG...LAG...LAG με λίγο "Ποσειδώνα Νέων Πόρων"[/center]\nΔύο εβδομάδων σχεδόν καθημερινό πράκτις πάλι πήγε στράφι. Δύο εβδομάδες εκμάθησης, δημιουργίας και οδηγικής απόλαυσης κατέληξαν σε ένα φιάσκο λόγο πόρων, μάλλον λόγο αδυναμίας εύρεσης πόρων. Ένα τέταρτο πριν τις επίσημες διαδικασίες το mod αποφάσισε να με τρολλάρει για τα καλά. Ενώ ήμουν εκτός PC και ενώ κανείς δεν "μπήκε" ή "βγήκε" από τον σέρβερ, όπως μου είπε ο Μανουσάκης, ξαφνικά "Το στοιχείο rFactor σταμάτησε να λειτουργεί.". Να πω εδώ ότι δεν είχα πρόβλημα ούτε στο επίσημο πράκτις ούτε και γενικώς στον σέρβερ και τις δύο αυτές εβδομάδες.\nΑπό εκεί και έπειτα ανχώθηκα ότι μάλλον δεν θα τα καταφέρω στον αγώνα όπως και έγινε. Βέβαια κάπως με ηρέμησε η προτροπή του Σπύρου που ήρθε στο "κανάλι" για να μου πει να παρακαλάω αυτό να μην γίνει στον αγώνα οπότε έσκυψα το κεφάλι σαν καλός χριστιανός και άρχισα τις δεήσεις.\nΜετά από όλα αυτά ήρθε ένα νερόβραστο Q που μετά βίας με έφερε στην 9η θέση. Πάμε λοιπόν για εκκίνηση με τις προσευχές στο θεό του LAG να συνεχίζονται αβέρτα. Καλή εκκίνηση για τα δεδομένα μου χωρίς κανένα LAG οπότε λέω η συμβουλή του Σπύρου έπιασε. Αλλά λογάριαζα χωρίς τους ΠΟΡΟΥΣ που ζητά το mod από μερικούς. Στην Κ1 λοιπόν ήρθαν οι πόροι και λάγκαραν το σύμπαν. Στρίβω σαν κότα για να μην εμποδίσω κανέναν και δεδομένης της κατάστασης αποφασίζω να μην αλλάξω γραμμή γιατί λόγο πόρων δεν ξέρω που είναι οι άλλοι. Στην Κ3 κάπως στρώνει η κατάσταση αλλά εγώ συνεχίζω να είμαι σαν κότα γιατί δεν ξέρω τι θα κάνουν οι πόροι. Στην μέση της επόμενης ευθείας ήρθε ξανά το mod να μου ζητήσει πόρους, εγώ φώναζα ότι τους έδωσα όλους στην Κ1 αλλά αυτό τίποτα εκεί να ζητάει, του είπα ότι μου ζητάνε και το ΔΝΤ και η ΤΡΟΙΚΑ και ότι δίνω και σε αυτούς, αλλά το mod εκεί να μην ακούει τίποτα. Δεν έμενε τίποτα άλλο παρά μόνο πάλι προσευχή. Σκύβω πάλι το κεφάλι και αρχίζω αλλά δεν έγινε τίποτα. Έφτασα με τα χίλια ζόρια στην Κ4 και είδα ότι έχει χώρο στην εσωτερική και θα μείνω εκεί για να μην ενοχλήσω και κανένα. Να επιβιώσω ήθελα ο φουκαράς αλλά πάλι δεν κατάφερα κάτι. Ο Καραγιάννης άλλαξε γραμμή, δεν άκουσε την συμβουλή του Λευτέρη και τρακάραμε.\nΓια άλλη μια φορά εμπλοκή σε σύγκρουση. Κουράστηκα με τους πόρους και τις προσευχές. Βαρέθηκα κάθε φορά να προσπαθώ να αποδείξω ότι δεν είμαι ελέφαντας. Τσαντίστηκα γιατί το mod με έχει πάρει με κακό μάτι και με κυνηγάει χωρίς να υπάρχει προφανής λόγος. Βέβαια το rFacτor που είναι παλιό παιχνίδι και ζητάει πόρους από καινούρια PC δεν μου κάνει τα ίδια όταν παίζω άλλα mod π.χ. Historic (ρε τι θυμήθηκα τώρα?), DRM (πολύ δυνατό), Endurance (ρε λες?) Porsche GT3 (μακράν το καλύτερο) ακόμα και όταν ο σέρβερ είναι γεμάτος. Ούτε πόρους ζητάει ούτε τον "Ποσειδώνα Νέων Πόρων". Έτσι όπως πάει μάλλον θα ακυρώσω και την G-27 που είχα παραγγείλει στον Αη Βασίλη. Μάλλον κάνα joystick θα του πω να φέρει μπας και μάθω να πετάω στο ARMA 3 ή στο DAYZ.\nΡαντεβού λοιπόν στο Μονακό χωρίς πράκτις (άλλωστε δεν έχω πόρους) και με καμιά 50αρια λίτρα λιγότερα στο ντεπόζιτο. Έχει περισσότερη πλάκα στην εκκίνηση.\nΤελευταία επεξεργασία από το μέλος Vastzo την Τρί Δεκ 03, 2013 9:02 pm, έχει επεξεργασθεί 1 φορά συνολικά.\nΔημοσίευση από Migiagi » Τρί Δεκ 03, 2013 8:17 pm\nΚαλός αγώνας με μάχες και προσπεράσματα. Στο Q ήρθε η pole ενώ δεν την περίμενα για να είμαι ειλικρινής. Στην εκκίνηση βλέπω ότι συνεχίζω την σειρά από κακές εκκινήσεις και έχασα την 1η θέση από τον Κώστα, ανακτώντας την στον επόμενο γύρο. Ο υπόλοιπος αγώνας κύλησε χωρίς απρόοπτα, με καλές μάχες με τον Πολέμαρχο. Από ένα σημείο και μετά η διαφορά αυξήθηκε και ο τερματισμός ήρθε ήρεμα χωρίς συγκινήσεις.\nΚρίμα για τον Βασίλη και ελπίζω να διορθωθούν τα "προβλήματα" γρήγορα.


Γιαννούλης: Σε γεμάτο Γεντί Κουλέ το τελευταίο μου ματς | athlitiko\nΓιαννούλης: Σε γεμάτο Γεντί Κουλέ το τελευταίο μου ματς\nΟΦΗ | 3 Ιουλίου 2021, 21:32\nΣυνέντευξη εφ' όλης της ύλης παραχώρησε ο ποδοσφαιριστής του ΟΦΗ, Κώστας Γιαννούλης.\nΟ έμπειρος ποδοσφαιριστής με το “πλούσιο” ποδοσφαιρικό παρελθόν (Ηρακλής, Ατρόμητος, Ολυμπιακός, Αστέρας Τρίπολης και ΟΦΗ) έχει δει πολλά. Κι εξίσου πολλά να διηγηθεί. Η συνέντευξη παραχωρήθηκε στην αθλητική ιστοσελίδα Gazzetta (gazzetta.gr) και συγκεκριμένα στον Δημήτρη Σαμόλη. Διαβάστε την…\n⇒ Η σεζόν που ολοκληρώθηκε με τον ΟΦΗ ήταν από τις δυσκολότερες της καριέρας σου; Η παραμονή στην κατηγορία εξασφαλίστηκε στην προτελευταία αγωνιστική. «Μία από τις πιο δύσκολες θα έλεγα. Ποδόσφαιρο είναι, συμβαίνουν αυτά. Δεν είναι όλες οι χρονιές ιδανικές και όπως τις περιμένουμε. Κοιτάζουμε τώρα μπροστά με θετική σκέψη και ξεκινάμε τη νέα χρονιά.»\n⇒ Γιατί πιστεύεις ότι έφτασε ο ΟΦΗ σε αυτό το σημείο; «Δεν είναι μόνο ένα πράγμα. Το πιο σημαντικό είναι ότι η ομάδα έμεινε ενωμένη, η διοίκηση και ο κόσμος το ίδιο και αυτό πρέπει να κρατήσουμε. Ότι ακόμα και στις δύσκολες στιγμές η ομάδα ήταν ενωμένη και με αυτό μπόρεσε να τα καταφέρει. Αν δεν ήμασταν ενωμένοι όλοι μαζί, η ομάδα δεν θα ήταν εύκολο να σωθεί. Περισσότερο κρατώ τα θετικά, παρά τα αρνητικά. Όλες οι χρονιές δεν είναι πάντα όπως τις ονειρεύεται κανείς. Σίγουρα δεν το περίμενε κανείς ότι θα φτάναμε σε αυτό το σημείο. Στο τέλος βγήκαμε πιο δυνατοί και μάθαμε πράγματα. Από κάθε πρόβλημα μαθαίνεις. Πρέπει να κάνουμε αυτοκριτική, ξέρουμε τα λάθη μας και θα τα διορθώσουμε.»\n⇒ Ένα δείγμα του πάθους που δείξατε όλοι σας μέχρι τέλους ήταν και το μαρκάρισμα που έκανες στον Γλυνό, στο εκτός έδρας παιχνίδι εναντίον της ΑΕΛ; «Σίγουρα όλοι είχαν πάθος, ειδικά στα play out, ήταν δύσκολες καταστάσεις. Το μαρκάρισμα σαφέστατα και δεν το έκανα σκοπίμως. Δεν το έκανε επίτηδες. Ήταν και η πρώτη απευθείας κόκκινη κάρτα που δέχτηκα στην καριέρα μου. Δεύτερη φορά συνολικά που αποβλήθηκα στην καριέρα μου. Ήταν σκληρό μαρκάρισμα, δεν ήθελα να χτυπήσω το παιδί. Ήταν σε ένα σημείο που κρινόντουσαν πολλά. Ήταν η κούραση, η πίεση. Στα play out παίξαμε κομπλέ, δεν είχαμε τραυματισμούς και γι’ αυτό η ομάδα ήταν καλύτερη στο μίνι πρωτάθλημα. Αν δεν κάνω λάθος ήμασταν σχεδόν όλοι υγιείς.»\n⇒ Τόσοι πολλοί τραυματισμοί την ίδια χρονιά, πώς το εξηγείς; «Ήταν δύσκολη χρονιά για όλους λόγω του κορωνοϊού. Επηρέασε και μεγάλες ομάδες. Σου φέρνω το παράδειγμα της Λίβερπουλ, για την οποία κανείς δεν περίμενε πως θα βγει οριακά στο Champions League. Δεν έγινε σωστή προετοιμασία γιατί δεν υπήρχε ο χρόνος και τα κατάλληλα εφόδια ώστε να βγούμε στο εξωτερικό, να κάνουμε τα φιλικά μας. Ήταν άλλες οι θερμοκρασίες. Όταν κάνεις προετοιμασία στην Κρήτη, είναι δύσκολο. Το σώμα δεν πρόλαβε να ξεκουραστεί και ήρθαν τραυματισμοί. Επίσης θέλω να πω ότι δεν ήταν πολλοί οι τραυματισμοί, ήταν όλοι την ίδια στιγμή και αυτό μας επηρέασε. Μας έτυχαν όλοι μαζί. Χρειάζεται και τύχη.»\n⇒ Στο παιχνίδι κατά το οποίο εξασφαλίσατε την παραμονή, στη Λαμία, ήσουν τιμωρημένος, αλλά ακολούθησες την αποστολή. Είναι ένα δείγμα ότι αγάπησες την ομάδα και ήθελες να τη στηρίξεις σε μια κρίσιμη στιγμή; «Δέθηκα με αυτήν την ομάδα. Είμαι εδώ 2,5 χρόνια και έχω περάσει μεγάλες στιγμές. Μπορεί να παίζει κανείς δέκα χρόνια ποδόσφαιρο και τέτοιες στιγμές να μη ζήσει. Ένα παράδειγμα είναι το θρυλικό ματς με τον Πλατανιά, επίσης η συμμετοχή σε ένα ευρωπαϊκό παιχνίδι μετά από 20 χρόνια. Με τιμά που φοράω το περιβραχιόνιο του αρχηγού. Ο κόσμος βλέπω ότι με αγαπάει κι εγώ προσπαθώ να κάνω ό,τι καλύτερο μπορώ. Είμαι πολύ χαρούμενος εδώ, έχει υγεία η ομάδα και γι’ αυτό όλα τα παιδιά είναι χαρούμενοι. Έχουμε ελευθερία κινήσεων και υπάρχει υγεία και ηρεμία. Όλο αυτό σε αναγκάζει να δεθείς με την ομάδα.»\n⇒ Έχοντας παίξει σε υψηλό επίπεδο επί σειρά ετών, είναι για εσένα κάτι ιδιαίτερο ο ΟΦΗ με βάση όλο αυτό που περιγράφεις; Δηλαδή η στήριξη και η αγάπη του κόσμου, αλλά και η δυναμική που εκπέμπει; «Είναι πολύ μεγάλη ομάδα. Ο κόσμος νιώθω ότι διψάει για ποδόσφαιρο γιατί τα τελευταία χρόνια η ομάδα δεν ήταν στα καλύτερά της. Λίγες ομάδες στην Ελλάδα έχουν κόσμο με τέτοιο πάθος. Αυτό μου αρέσει πολύ. Η Κρήτη είναι νησί που αγαπάει τον ΟΦΗ και τον στηρίζει και στα εύκολα και στα δύσκολα. Ο ΟΦΗ είναι ορόσημο για εμένα και χαίρομαι γι’ αυτό γιατί και την αγαπάω και νιώθω την αγάπη του κόσμου. Θα παίξω και τη νέα σεζόν, θα έχω κλείσει 3,5 χρόνια εδώ και θα είναι τα περισσότερα που έχω μείνει σε μία ομάδα. Στον Ατρόμητο, στον Αστέρα και στον Ηρακλή είχα μείνει τρία χρόνια.»\n⇒ Την κατάσταση στον ΟΦΗ αυτήν την εποχή, με αυτήν την διοίκηση, πώς τη βιώνεις; Εργάζονται στην ομάδα μια σειρά από παλαίμαχους ποδοσφαιριστές που έχουν γράψει την ιστορία τους στο Ελληνικό ποδόσφαιρο: «Δεν είναι μόνο ότι ξέρουν από ποδόσφαιρο, είναι η ίδια η ιστορία του ΟΦΗ. Είναι πολύ σημαντικό. Η ομάδα προσπαθεί να εδραιωθεί και να μείνει σε ένα καλό επίπεδο ξεκινώντας από την οργάνωση. Για πολλά χρόνια δεν υπήρχε οργάνωση, υπήρχαν προβλήματα. Η διοίκηση προσπαθεί όλα αυτά να τα βάλει σε τάξη. Στους απέξω μπορεί να φαίνεται πολύ εύκολο. Ότι δηλαδή μπήκε χρήμα, να τα φτιάξουμε όλα. Δεν είναι εύκολο να τα φτιάξεις όλα και σε τόσο σύντομο χρονικό διάστημα. Χρειάζεται να πηγαίνουμε βήμα – βήμα. Γι’ αυτό χρειάζεται υπομονή και από τους παίκτες. Δεν πρέπει να ξεχνάμε ότι φτιάχνονται τα γήπεδα. Ο κόσμος πρέπει να καταλάβει ότι εδώ γίνεται κάτι καλό. Στην Ελλάδα έχουμε ένα κακό. Όλα θέλουμε τα κάνουμε γρήγορα. Σε έναν χρόνο δεν μπορείς να τα έχεις όλα λυμένα, τα οικονομικά, τα γήπεδα… Τη δεύτερη χρονιά θα θέλουν έξοδο στην Ευρώπη. Δεν είναι τόσο εύκολα. Οι ομάδες χτίζονται. Εγώ πάντα φέρνω ένα παράδειγμα: Για να χτίσεις μια πολυκατοικία και να φτάσεις στο ρετιρέ, πρέπει πρώτα να φτιάξεις το ισόγειο, τον πρώτο και τον δεύτερο και πάει λέγοντας. Δεν μπορείς να πας αμέσως στο ρετιρέ. Στην Ευρώπη η Σάλκε υποβιβάστηκε. Μιλάμε για ένα κλαμπ που δεν του λείπει απολύτως τίποτα. Γήπεδο, κόσμος, χρήματα, μπάτζετ, έχει φτάσει στον ημιτελικό του Champions League.»\n⇒ Μια και αναφέρθηκες στη Σάλκε, μια Γερμανική ομάδα. Τι γεύση σου άφησε το πέρασμά σου από την Κολωνία; «Αγωνιστικά δεν μου άρεσε καθόλου γιατί είχα ένα σοβαρό τραυματισμό και έμεινα 6,5 μήνες εκτός. Δεν μπόρεσα να παίξω. Μετά από τόσο καιρό για να μπεις στον ρυθμό, και ειδικά στον γερμανικό, είναι πάρα πολύ δύσκολο. Είχα πάει με όνειρα. Ξεκίνησα καλά την προετοιμασία, έπαιζα στα φιλικά, φαινόταν ότι το πράγμα θα πάει ομαλά. Ότι θα μου δίνονταν τέλος πάντων οι ευκαιρίες να δείξω αν μπορώ να σταθώ. Μπορεί να μην μπορούσα. Αυτό δεν το ξέρω. Πέρασα δύσκολους έξι μήνες, σε σημείο που να σκεφτώ να σταματήσω και τη μπάλα. Έτρεξα σε πολλούς γιατρούς.»\n⇒ Τι τραυματισμό είχες ακριβώς; «Είχα οστικό οίδημα στον αστράγαλο. Έχει να κάνει και με το πώς θα το απορροφήσει ο εαυτός σου. Τότε δεν υπήρχαν τα μηχανήματα που υπάρχουν τώρα. Το αντιμετώπισα με θεραπείες, με ασκησιολόγιο, με ξεκούραση. Τώρα για παράδειγμα μου έχουν πει ότι ίσως δεν χρειαζόταν να βάλω μπότα για τρεις εβδομάδες. Τότε, το 2010, μπορεί αυτό να μην το γνώριζαν. Το έψαξα πολύ για να γίνω καλά, ταξίδεψα στο Βέλγιο… Πέρασα δύσκολα, έκλαιγα στο σπίτι, ήθελα να σταματήσω τη μπάλα. Δεν ήξερα τι θα κάνω. Όταν δεν έχεις παίξει ένα χρόνο, είναι δύσκολο να σε εμπιστευτούν ξανά. Ήθελα να μείνω εκεί, μου ταίριαζε το γερμανικό ποδόσφαιρο γιατί είναι physical, αθλητικό. Αυτό με στεναχώρησε, αλλά κράτησα πολλά πράγματα και έμαθα πολλά πράγματα. Ο επαγγελματισμός που δείχνουν οι ποδοσφαιριστές, από τον πρώτο μέχρι τον τελευταίο, τον πιο μικρό, μου έκανε φοβερή εντύπωση. Είτε κάποιος έπαιζε είτε όχι, στην προπόνηση δούλευε σαν να έπαιζε βασικός. Αυτό μας λείπει στην Ελλάδα. Όταν κατά τη διάρκεια της εβδομάδας δει ένας ποδοσφαιριστής ότι δεν θα ξεκινήσει στο αρχικό σχήμα, χαλαρώνει. Αυτό είναι το λάθος. Γι’ αυτό ίσως δεν φτάνουμε στο επίπεδο άλλων πρωταθλημάτων. Επειδή ο Έλληνας με την πρώτη δυσκολία ξενερώνει. Τα θέλουμε λίγο πιο εύκολα τα πράγματα. Αυτό θέλω να κρατήσω από τη Γερμανία. Σίγουρα και οι εγκαταστάσεις είναι σε άλλο επίπεδο. Χάρηκα που είχα αυτήν την εμπειρία. Μακάρι όλοι οι Έλληνες να μπορέσουν να ζήσουν την εμπειρία του εξωτερικού. Σε αλλάζει όχι μόνο ποδοσφαιρικά, αλλά και ως άνθρωπο. Βλέπεις πώς λειτουργεί ένα άλλο Κράτος, οι συνήθειές του. Εμένα μου αρέσει να μελετάω κουλτούρες και να βλέπω άλλες χώρες.»\n⇒ Και ο Λημνιός που πήρε μεταγραφή στην Κολωνία, κι αυτός δεν πήρε τις ευκαιρίες που θα περίμενε: «Όταν έκανε τη μεταγραφή του είπα: “Άντε, εσύ να παίξεις τουλάχιστον”. Το ίδιο συνέβη όμως κι αυτόν. Υπάρχουν και ατυχίες, δεν είναι όλα εύκολα στο ποδόσφαιρο.»\n⇒ Υπάρχουν αρκετοί Έλληνες παίκτες που ενώ παίρνουν μεταγραφή εκτός συνόρων, τελικά δεν παίρνουν ευκαιρίες… «Το θέμα είναι να σου ταιριάζει και η ομάδα. Οι περισσότεροι Έλληνες θέλουν να παίξουν στο εξωτερικό, να ζήσουν την εμπειρία. Μαζί τους είμαι. Πρέπει όμως να κοιτάξουν αν τους ταιριάζει το πρωτάθλημα. Μπορεί για παράδειγμα ο Λημνιός να ταίριαζε περισσότερο στην Ιταλία. Μπορεί εκεί να έβγαζε μάτια. Εγώ δεν θα μπορούσα ποτέ να παίξω στην Premier League. Είναι πολύ δύσκολο πρωτάθλημα. Το ιταλικό είναι πιο εύκολο κατά τη γνώμη μου. Ο Πέλκας ήξερε πού πήγαινε. Το πρωτάθλημα στην Τουρκία είναι πιο ανοιχτό, τον βολεύει γιατί έχει την ποιότητα. Αν πήγαινε σε ένα πρωτάθλημα όπου παίζουν πιο κλειστά, όπως στην Ιταλία, δεν νομίζω ότι θα είχε την ίδια επιτυχία. Έχει να κάνει και με το πόσο σε θέλει και σε πιστεύει και ο προπονητής.»\n⇒ Ο αδερφός σου θα μπορέσει να σταθεί και να παίξει στην Premier League; «Ναι, θα μπορέσει. Δεν θα είναι εύκολο, αλλά έχει τα προσόντα. Έχει και ψυχικά και σωματικά προσόντα ώστε να τα καταφέρει. Είμαι σίγουρος γι’ αυτό και μακάρι να δικαιωθώ. Αν παίξει εκεί, αυτό σημαίνει πως μπορεί να αγωνιστεί παντού. Σε όλες τις χώρες.»\n⇒ Όταν έμαθες για την προοπτική της Νόριτς, τι σκέφτηκες; Τι του είπες, τι τον συμβούλεψες; «Είχε κι άλλες προτάσεις να τον δώσει ο ΠΑΟΚ, αλλά για τους δικούς του λόγους δεν το έκανε. Εγώ αρχικά θα ήθελα να πάει στην Αταλάντα. Είναι μια ομάδα που του ταίριαζε πολύ. Τον ήθελαν πολύ και γι’ αυτό ήθελα να πάει εκεί. Η Νόριτς ενδιαφερόταν και νωρίτερα. Δεν ήμουν αρνητικός. Η Championship είναι πολύ δυνατό πρωτάθλημα. Έστειλε στο Euro πιο πολλούς παίκτες από ό,τι η Ligue 1 στη Γαλλία. Ήξερα ότι θα πάει στη Νόριτς και θα παίξει, απλά φοβόμουν μήπως δεν εξασφαλίσει η ομάδα την άνοδο. Φαινόταν όμως ότι θα τα καταφέρει. Έπαιζε διαφορετικό ποδόσφαιρο από τις άλλες. Με τη μπάλα κάτω. Όταν με ρώτησε τί να κάνει, του απάντησα πως πρέπει να πάει. Πως ό,τι είχε να δώσει στον ΠΑΟΚ, το έδωσε. Τον βοήθησε ο ΠΑΟΚ, κι αυτός την ομάδα. Ήταν καλό deal και για τους δύο. Κάποια στιγμή έπρεπε να φύγει. Ήταν 25 ετών. Πούλησε ένα μπακ με τόσα εκατομμύρια, έναν παίκτη που πήρε τζάμπα. Θεωρώ γενικά ότι όταν έρχονται προτάσεις σε Ελληνικές ομάδες, ειδικά από τέτοιες ομάδες, πρέπει να τους δίνουν τους παίκτες. Δεν μπορείς να κρατήσεις έναν παίκτη με το ζόρι ή να ζητάς λίγα χρήματα παραπάνω. Καμία ομάδα δεν θα σωθεί με τις 500.000 ή το ένα εκατομμύριο παραπάνω. Ο ΠΑΟΚ βοήθησε τον Γιαννούλη, του είπε ότι εφόσον αυτή είναι η επιθυμία του θα γίνει σεβαστή. Τώρα θα ζήσει το όνειρο της Premier.»\n⇒ Πώς βλέπεις τον Κώστα Τσιμίκα; Μεταγραφή στη Λίβερπουλ για την οποία μίλησε όλη η Ελλάδα. Στην πρώτη του χρονιά όμως δεν πήρε ευκαιρίες: «Εντάξει, στη Λίβερπουλ πήγε. Τεράστιο κλαμπ. Πήγε στην πρωταθλήτρια Ευρώπης. Κι εγώ όταν το διάβασα, δεν το πίστευα. Και μπράβο του. Συγχαρητήρια στο παιδί. Είναι τεράστιο άλμα. Μεγάλη η διαφορά του Ολυμπιακού με τη Λίβερπουλ. Ήξερε ότι πρέπει να παλέψει. Το θέμα είναι πως βρίσκεται εκεί, παλεύει. Η ευκαιρία θα του δοθεί. Να είναι έτοιμος να την αρπάξει. Ο ανταγωνισμός είναι τεράστιος. Μας τιμάει όλους ότι έχουμε έναν Έλληνα στη Λίβερπουλ. Και θέλω επί τη ευκαιρία να πω κάτι: Με εκνευρίζει λίγο που όλοι συγκρίνουν τον αδερφό μου με τον Τσιμίκα. Δεν με ενδιαφέρει ποιος είναι καλύτερος. Ο καθένας έχει διαφορετικά χαρακτηριστικά. Μας κάνουν περήφανους, δεν έχουν καταλάβει τι προσπαθούν να κάνουν και τι έχουν πετύχει αυτά τα παιδιά. Ανοίγουν πόρτες στους άλλους Έλληνες. Εγώ θέλω πολύ να παίξει στη Λίβερπουλ ο Τσιμίκας. Ξέρεις γιατί; Γιατί θα πουν όλοι ότι οι Έλληνες μπορούν. Γιατί μπορούν οι Κροάτες και οι Σέρβοι και δεν μπορούν οι Έλληνες; Μακάρι ρε παιδιά να ήμουν κι εγώ στη Λίβερπουλ κι ας μην έπαιζα, αν θέλετε να το πάμε έτσι. Δεν μπορώ να καταλάβω γιατί υπάρχει αυτή η σύγκριση όλη την ώρα.»\n⇒ Θα ήθελες να είχες παίξει περισσότερο στο εξωτερικό ή θεωρείς ότι είσαι ικανοποιημένος και με όσα έχεις πετύχει; «Μπορώ να πω ότι είμαι ικανοποιημένος, γιατί μικρός δεν είχα το σούπερ ταλέντο. Είμαι ένας παίκτης που έφτασα όπου έφτασα λόγω δουλειάς. Ακόμα και τώρα σε αυτήν την ηλικία που είμαι δουλεύω σκληρά. Θα ήθελα να είχα παίξει περισσότερο στο εξωτερικό. Κι εδώ όμως έχω παίξει σε μεγάλες ομάδες. Έπαιξα στο Champions League, στο Europa League. Αν γυρνούσα το χρόνο πίσω, ίσως να έκανα επιλογή για το εξωτερικό νωρίτερα.»\n⇒ Γιατί θεωρείς ότι δεν το κυνήγησες τότε; «Όταν τελείωσε εκείνη η άσχημη σεζόν στην Κολωνία, λόγω του τραυματισμού, γύρισα δανεικός στον Ατρόμητο και έκανα πολύ καλή χρονιά. Η ομάδα έφτασε στον τελικό του Κυπέλλου, όπου χάσαμε από τον Ολυμπιακό με γκολ του Φουστέρ στο 119′. Όταν γύρισα η Κολωνία είχε υποβιβαστεί. Όταν επιστρέψαμε περίπου δέκα παίκτες από δανεισμό, η ομάδα ήθελε να στηριχθεί σε νέους παίκτες. Δεν θα πήγαινε για άνοδο. Αυτόματα και οι δέκα είχαμε μείνει εκτός ομάδας. Δεν ήθελα να το ρισκάρω και να περιμένω τι θα βρω στο εξωτερικό. Εκεί ίσως να έπρεπε να ρισκάρω περισσότερο. Ήθελα τελικά να γυρίσω στον Ατρόμητο γιατί ένιωθα καλά. Τότε η ομάδα είχε προπονητή τον Ντούσαν Μπάγεβιτς. Πέρασα καταπληκτικά. Ήταν και ο Ατρόμητος ομάδα ορόσημο για εμένα, γιατί με επέλεξε από μια χρονιά χωρίς να έχω παίξει. Με εμπιστεύτηκε, την ίδια ώρα που δεν εμπιστευόμουν εγώ τον ίδιο μου τον εαυτό. Μου δόθηκε η ευκαιρία και θεωρώ ότι κι εγώ τους βοήθησα. Μάλιστα μέσω του Ατρόμητου έκανα μεταγραφή στον Ολυμπιακό.»\n⇒ Πώς κρίνεις τη θητεία σου στον Ολυμπιακό; Τι έχεις να θυμάσαι από αυτό το πέρασμα; Έπαιξες μάλιστα στο Champions League κόντρα σε Γιουβέντους και Ατλέτικο. Δυσκολεύτηκες να προσαρμοστείς; «Κατ’ αρχήν να σου πω ότι ήταν να πάω την επόμενη σεζόν. Δηλαδή το καλοκαίρι του 2016. Τα είχαμε βρει, γιατί ο Χολέμπας είτε θα είχε πουληθεί ή θα έμενε ελεύθερος. Πουλήθηκε τελικά στις 31 Αυγούστου 2015 στη Ρόμα κι εγώ το ίδιο μεσημέρι πήγα να υπογράψω στον Ολυμπιακό. Ήταν απίστευτες στιγμές. Δεν είχα πρόβλημα με τις προσωπικότητες που είχε η ομάδα, υπήρχε πολύ καλό κλίμα. Έπαιζαν τότε ο Τσόρι, ο Αμπιντάλ. Μας βοηθούσαν πολύ. Δεν υπήρχε βεντετισμός κι αυτό ήταν και δουλειά προπονητή. Είχαμε τον Μίτσελ τότε. Αυτός το κρατούσε όλο αυτό. Με τον Μίτσελ έπαιζα αρκετά. Δηλαδή μέχρι τον Ιανουάριο έκανα 14 παιχνίδια. Η συνέχεια δεν ήταν όπως την ήθελα, με την άφιξη του νέου προπονητή, του Βίτορ Περέιρα.»\n⇒ Ήταν καλός προπονητής ο Μίτσελ; Ισχύει αυτό που λένε, ότι σπάνια θα αδικούσε κανέναν ποδοσφαιριστή; «Το θέμα “καλός προπονητής” είναι πολύ σχετικό. Τι είναι καλός προπονητής; Αυτός που φέρνει καλά αποτελέσματα; Αυτός που οι ομάδες του παίζουν καλό ποδόσφαιρο; Μπερδεύομαι κι εγώ καμιά φορά όταν μιλούν για καλό προπονητή. Κι αν φέρει τρία διαδοχικά αρνητικά αποτελέσματα, τότε τι θα γίνει στην Ελλάδα; Θα φύγεις. Για εμένα ήταν καλός προπονητής γιατί πέτυχε πολλά πράγματα. Όταν έχεις πετύχει αρκετά πράγματα και έρχεται μια κακή περίοδος 2-3 μηνών, στην Ελλάδα δεν έχουμε την υπομονή να στηρίξουμε τον προπονητή. Πιστεύω ότι αυτό του κόστισε. Εμένα ο Μίτσελ με έφερε στον Ολυμπιακό, αυτός με πίστεψε, με έβαλε να παίξω. Όταν έφυγε τα πράγματα δεν εξελίχθηκαν καλά με εμένα.»\n⇒ Για τον Βίτορ Περέιρα θα ήθελες κάτι να πεις; «Καλά να ‘ναι ο άνθρωπος, δεν έχω θέμα. Μπορεί να μην του άρεσε το στυλ μου. Ιδιαίτερος προπονητής. Πολλά παιδιά που έκαναν καριέρα, δεν έπαιζαν μαζί του. Όπως ο Μπουχαλάκης, ο Αυλωνίτης, ο Διαμαντάκος. Σίγουρα ένας προπονητής πιστεύει κάποιους παίκτες, κάποιους όχι. Δεν τους κακολογούμε. Εμείς δουλεύαμε, ήμασταν επαγγελματίες μέχρι τέλους. Από εκεί και πέρα ήταν τρομερή εμπειρία και όνειρο να παίξω στο Champions League. Μπορεί να μην έμεινα για χρόνια, αλλά τον ευχαριστήθηκα αυτόν τον χρόνο στον Ολυμπιακό.»\n⇒ Με ποιους έκανες παρέα; «Εκείνο το διάστημα είχε αρκετούς Έλληνες ο Ολυμπιακός. Με τον Μανιάτη, τον Σιόβα, τον Φορτούνη, τον Διαμαντάκο, τον Αυλωνίτη, τον Βούρο που τον έχω και στον ΟΦΗ. Και παίρναμε και χρόνο συμμετοχής. Η ομάδα πήγαινε καλά. Είχαμε και καλούς ξένους, όχι μόνο αγωνιστικά. Ήταν και καλά παιδιά.»\n⇒ Θυμάσαι κάποιο ιδιαίτερο περιστατικό από εκείνη τη θητεία στον Ολυμπιακό; «Όταν είχα πρωτοπάει στον Ολυμπιακό, το πρώτο μου παιχνίδι ήταν στο Champions League. Στους δύο αγώνες πρωταθλήματος που ακολούθησαν δεν έπαιξα. Έπαιξε ο Μαζουακού, πολύ καλός ποδοσφαιριστής. Έρχεται η Γιουβέντους και ξαναπαίζω. Μου λέει ο Μίτσελ: “Μια χαρά ε; Στο Champions League παίζεις εσύ…” Γέλασα τότε. Μου έχει μείνει αυτό. Αργότερα μου έδωσε τον χρόνο μου και στο πρωτάθλημα. Είχα καλή σχέση μαζί του. Από εκεί και πέρα ήταν φοβερό το συναίσθημα του να παίζουμε με αυτές τις ομάδες. Πήγαμε στο Τορίνο να παίξουμε με τη Γιουβέντους, φοβερό γήπεδο. Ή το καταπληκτικό ματς με την Ατλέτικο στο Καραϊσκάκης. Υπήρχε πολύ άγχος από την άλλη.»\n⇒ Ένας παίκτης πώς βιώνει μέσα του τέτοια παιχνίδια; Με τι συναίσθημα τα περιμένει; «Κάποιοι ποδοσφαιριστές είναι αναίσθητοι. Είτε έχει κόσμο είτε δεν έχει, δεν νιώθουν πίεση. Δεν τους ενδιαφέρει. Εμένα κάποιες φορές με έπιανε άγχος, αλλά όχι την ώρα του παιχνιδιού. Την ώρα του φαγητού, όταν σκεφτόμουνα τον αγώνα. Το περισσότερο άγχος το είχα όταν έπρεπε να μπω αλλαγή, γιατί είναι δύσκολο να ακολουθήσεις τον ρυθμό. Λόγω εμπειρίας αργότερα μαθαίνεις και το διαχειρίζεσαι. Αν από μικρός έχεις παίξει σε μια ομάδα με πίεση, είναι πιο εύκολo στη συνέχεια. To άγχος βέβαια μπορεί να καταστρέψει την καριέρα ενός ποδοσφαιριστή. Με την πολλή πίεση μπορεί να μην έχεις καθαρό μυαλό, να τρέμουν τα πόδια σου. Να έρχεται η μπάλα πάνω σου και να τη βλέπεις σαν βόμβα.»\n⇒ Ένιωσες εσύ ποτέ σου συναίσθημα φόβου; «Φόβο όχι, είχα εμπιστοσύνη στον εαυτό μου. Άγχος πολλές φορές. Πρέπει να έχεις και άγχος, σε κρατά σε εγρήγορση. Το πολύ άγχος μπορεί να σε διαλύσει και σε κουράζει και πιο εύκολα. Εντάξει, επάγγελμα είναι το ποδόσφαιρο, αλλά το αγαπάμε κιόλας. Αν μπαίνω στο ματς και έχω 200 σφυγμούς πριν από το ματς, σημαίνει ότι δεν το ευχαριστιέμαι. Η αλήθεια είναι ότι το ποδόσφαιρο το ευχαριστιέμαι κι εγώ πολύ περισσότερο από τα 28 μου χρόνια και μετά. Είμαι συνειδητοποιημένος, ξέρω τι ζητάω. Με τα λάθη μου πάλι και με το άγχος μου. Αλλά είμαι πιο άνετος, έχω περισσότερο εμπιστοσύνη στον εαυτό μου.»\n⇒ Σχεδόν σε όλη σου την πορεία αγωνιζόσουν ως αριστερός μπακ. Τώρα έχεις μετατοπιστεί στο κέντρο της άμυνας. Πώς συνέβη; «Τυχαία έγινε στον ΟΦΗ. Πριν από δύο χρόνια είχαν τραυματιστεί κάποιοι κεντρικοί αμυντικοί και μου είπαν αν μπορώ να αγωνιστώ εγώ. Παλιά στον Ηρακλή είχα κάνει κάνει 1-2 παιχνίδια σε αυτή τη θέση. Με τον ΟΦΗ λοιπόν αγωνίστηκα ως στόπερ σε έναν αγώνα κόντρα στον Απόλλωνα Σμύρνης και έκανα καλή εμφάνιση. Ξανάπαιξα στο επόμενο και μου ζήτησαν να καθιερωθώ. Ότι μου πηγαίνει η θέση και ότι θα βοηθούσε την ομάδα γιατί θέλαμε να κάνουμε build up από πίσω. Το ποδόσφαιρο έχει αλλάξει πάρα πολύ από τότε που ξεκίνησα επαγγελματικά.»\n⇒ Σε ποιους τομείς έχει αλλάξει; «Πρώτα απ’ όλα στην ταχύτητα. Είναι πολύ πιο γρήγοροι πλέον οι παίκτες. Εγώ βλέπω ότι το προσόν πλέον είναι η ταχύτητα και μετά όλα τα άλλα. Ότι οι χώροι πλέον έχουν κλείσει πάρα πολύ και πρέπει να σκέφτεσαι πιο γρήγορα. Όταν είχα τον Βενετίδη στον Αστέρα, ήταν βοηθός του Ελευθερόπουλου, με είχε αναλάβει, ασχολιόταν αρκετά μαζί μου, αφού κι αυτός έπαιζε στην ίδια θέση και υπήρξε ένας από τους καλύτερους αριστερούς μπακ της χώρας. Μου έλεγε και ίδιος ότι όταν έπαιζε στον Ολυμπιακό, οι αποστάσεις ήταν τεράστιες. Ότι είχε χρόνο να σκεφτεί την επόμενη κίνησή του.»\n⇒ Όλες αυτές οι αλλαγές στο ποδόσφαιρο, ακόμα και στο κομμάτι των κανονισμών, σου αρέσουν; Η εποχή του VAR ας πούμε: «Πρέπει να προσαρμοστούμε. Κάποια πράγματα δεν μου αρέσουν. Θυμάμαι κι εγώ που είχα βάλει ένα γκολ στον Παναθηναϊκό πρόπερσι, πανηγύρισα, τα έδωσα όλα και μετά το γκολ ακυρώθηκε μέσω VAR. Με κουράζει αυτό και δεν μου αρέσει.»\n⇒ Μου είπες νωρίτερα ότι δεν γεννήθηκες με μπόλικο ταλέντο και ότι όσα πέτυχες ήταν αποτέλεσμα δουλειάς. Τι θεωρείς ότι δούλεψες πολύ; «Παγκοσμίως υπάρχει πολύ ταλέντο στο ποδόσφαιρο. Εγώ προσωπικά σε μικρή ηλικία δεν έδειχνα ότι μπορούσα να φτάσω σε υψηλό επίπεδο. Άλλοι φαίνονταν ότι κάνουν την μπάλα… κομπολόι. Σε αυτές τις ηλικίες, κι ας έχεις ταλέντο, δεν πρέπει να μείνεις στάσιμος. Καμιά φορά σε αυτές τις περιπτώσεις τα παιδιά είναι πιο χαλαρά. Όταν περνούν τα χρόνια θα το βρουν μπροστά τους. Εγώ ποτέ δεν επαναπαύτηκα. Ήξερα ότι δεν είμαι ο σούπερ παικταράς, αλλά γνώριζα ότι έπρεπε να δουλέψω για να φτάσω εκεί που θέλω και να διατηρηθώ. Ήμουν συνειδητοποιημένος στο τί ήθελα να κάνω και διψούσα για μπάλα. Δεν με ενδιέφερε τόσο τί θα μου φέρει το ποδόσφαιρο οικονομικά ή τί ζωή θα κάνω. Δεν το σκεφτόμουνα ποτέ. Σκεφτόμουν μόνο να παίξω στην Α’ Εθνική, σε μεγάλη ομάδα. Αγαπούσα το ποδόσφαιρο. Τα νέα παιδιά μπορεί να σκέφτονται τη ζωή του ποδοσφαιριστή κι αυτό ίσως τους μπερδέψει. Κοιτάζουν τί θα τους προσφέρει το ποδόσφαιρο και για εμένα είναι λάθος. Πρέπει να αγαπάς το ποδόσφαιρο. Αν το αγαπάς και δουλέψεις, σίγουρα θα σου φέρει πράγματα.»\n⇒ Κι εσύ κι ο αδερφός σου αριστεροπόδαροι, παίζατε και στην ίδια θέση: «Το αριστερό πόδι το πήραμε από τον παππού. Ο αδερφός μου δεν ξεκίνησε ως αριστερός μπακ, αλλά χαφ. Το ξέρουν όλοι. Τον έκανε μπακ ο Γιώργος Γεωργιάδης στη Βέροια. Ήταν παράξενο όταν ένα διάστημα παίζαμε αντίπαλοι ως αριστεροί μπακ, ειδικά όταν ήμασταν εγώ στον Αστέρα κι αυτός στον Ατρόμητο. Έχω τέσσερις συνεχόμενες ήττες απέναντί του. Συνολικά πρέπει να είμαστε τώρα 7-1. Χάνω. Τα μετρούσα, τώρα έχω χάσει το μέτρημα. Το έπαιρνα προσωπικά γιατί ήθελα να τον κερδίσω (γέλια). Πιο πολύ για να του κάνω καζούρα στο σπίτι, για να κάνουμε πλάκα με τον παππού μου και τον πατέρα μου, ο οποίος έπαιζε ερασιτεχνικά. Έπαιζε σέντερ φορ, ήταν και καλός. Δεν το αγαπούσε όσο θα έπρεπε, ήταν κι άλλες οι εποχές. Έπρεπε ταυτόχρονα να δουλεύει.»\n⇒ Ο τόπος σας πάντως παράγει ποδοσφαιριστές: «Ο νομός Πιερίας ναι, πάρει πολλούς. Πριν από τρία χρόνια μιλούσα με έναν φίλο μου γι’ αυτό το θέμα και λέγαμε ότι εκείνο το διάστημα έπαιζαν 16-17 παίκτες στην Α’ Εθνική, σε υψηλό επίπεδο τέλος πάντων. Φαντάσου: Εγώ, ο αδερφός μου, o Κυριάκος Παπαδόπουλος, ο Τζιόλης, ο Μαλεζάς, ο Μυστακίδης, ο Τσιντώτας, ο Παντελιάδης, ο Ζησόπουλος, ο Δημήτρης Κωνσταντινίδης. Και ξεχνάω κάποιους…»\n⇒ Μόνο το ποδόσφαιρο είχες στο μυαλό σου; Ήθελες να κάνεις άλλη δουλειά; «Όχι, τίποτα άλλο. Μόνο αυτό ήθελα. Και τώρα σκέφτομαι ότι πρέπει να βάλω άλλον στόχο, γιατί κάποια στιγμή θα σταματήσω. Βλέπω την κατάστασή μου χρόνο με χρόνο. Κοιτάζω πώς θα είναι το σώμα μου. Αν προκύπτουν τραυματισμοί, κι εγώ δεν θα θέλω να συνεχίσω. Θα θέλω να παίζω κι αν είμαι συνέχεια τραυματίας, θα είναι και δύσκολο ψυχολογικά.»\n⇒ Πιστεύεις θα σε επηρεάσουν ψυχολογικά οι πρώτες στιγμές όταν πια έχεις σταματήσει το ποδόσφαιρο; «Το σκέφτομαι, ναι. Τώρα λέω ότι δεν θα με επηρεάσει. Ίσως όταν έρθει η στιγμή να με επηρεάσει και μάλιστα πολύ. Έχω μάθει να κάνω αυτό το πράγμα τόσα χρόνια. Θα λείψουν τα αποδυτήρια, τα ταξίδια με την ομάδα, το στρες, η πίεση για τη νίκη, η προετοιμασία στο εξωτερικό.»\n⇒ Όλα αυτά που περιγράφεις δεν κουράζουν έναν ποδοσφαιριστή; «Τον κουράζουν. Δεν πιστεύω ότι υπάρχει ποδοσφαιριστής που τα βλέπει όλα τέλεια και δεν έχει κουραστεί ψυχολογικά κυρίως.»\n⇒ Ποιος ήταν ο προπονητής που σε βοήθησε περισσότερο στην καριέρα σου; «Θα έλεγα αρχικά τον Άνχελ Πεντράθα στον Ηρακλή, που συγχωρέθηκε. Είχα πάει στον Ηρακλή προερχόμενος απο τη Γ’ Εθνική με τον Πιερικό και για έξι μήνες δεν έπαιζα. Ήμουν μόνο σε καμία αποστολή. Την πρώτη εβδομάδα με πήρε σε αποστολή και τη δεύτερη με χρησιμοποίησε βασικό. Το θυμάμαι σαν χθες, ήταν στο Παγκρήτιο σε αγώνα κόντρα στον Εργοτέλη, ως κεντρικός αμυντικός μάλιστα. Με βοήθησε πολύ και αν δεν ήταν αυτός να με χρησιμοποιήσει τότε, ίσως η καριέρα μου να μην ήταν σήμερα ίδια. Στη συνέχεια ήταν πολλοί οι προπονητές που με βοήθησαν. Κάποιοι με βοήθησαν να κάνω το επόμενο βήμα. Σε γενικές γραμμές είχα καλές σχέσεις με τους προπονητές που είχα. Ήμουν άλλωστε και ένας ποδοσφαιριστής – στρατιώτης. Όλοι θέλουν το ταλέντο, αλλά θέλουν και τους παίκτες – εργάτες. Σ’ εμένα το εκτίμησαν αυτό όλοι. Ο Δώνης, ο Παράσχος, ο Μίτσελ. Εδώ ο Παπαδόπουλος, που με πήρε μετά από έξι μήνες αποχής. Με εμπιστεύτηκε, και η διοίκηση το ίδιο. Κάθε προπονητής μου έδωσε κάτι. Όλοι είχαν σημασία σε αυτό που κατάφερα.»\n⇒ Ποιος ήταν ο καλύτερος συμπαίκτης που είχες ποτέ; «Νο1 αγωνιστικά ήταν ο Εντουάρντο Μπρίτο. Έκανα τις δύο καλύτερες χρονιές μου όταν τον είχα μπροστά μου ως εξτρέμ. Βρισκόμασταν με κλειστά τα μάτια. Συνεργαζόμασταν άψογα. Βραζιλιάνος, πολύ καλός παίκτης. Μακάρι να τον είχα πάντα μπροστά μου όταν έπαιζα αριστερός μπακ. Με βοηθούσε και αμυντικά. Το θέμα είναι να ξέρει ο συμπαίκτης σου πού να σου δώσει τη μπάλα. Εμένα το δυνατό μου στοιχείο ήταν ο χώρος. Πάντα μου έδινε τη μπάλα στο χώρο, όχι στα πόδια. Ήξερε τι θέλω. Έχω παίξει βέβαια με μεγάλα ονόματα. Με τον Τσόρι, τον Αμπιντάλ, τον Ντίκα στον Ηρακλή και Έλληνες όπως ο Μανιάτης, ο Σιόβας, ο Πουρσανίδης, ο Κατσαμπής.»\n⇒ Έχεις σκεφτεί το μέλλον σου όταν σταματήσεις το ποδόσφαιρο; «Μου αρέσει να κάνω σχέδια και πλάνα, αν και λένε ότι ο Θεός γελάει. Δεν μπορώ να μην κάνω πλάνα. Δεν έχω ένα μαγαζί που θα μπορώ να το έχω 20 χρόνια. Το ποδόσφαιρο κάποια στιγμή τελειώνει. Είμαι προς το τέλος και πρέπει να σκεφτώ την επόμενη μέρα. Τι πραγματικά θέλω να κάνω, αν ασχοληθώ με το ποδόσφαιρο ή όχι. Θέλω όμως να μείνω στον χώρο. Δεν θέλω να ασχοληθώ με την προπονητική. Δεν μου αρέσει, δεν μου ταιριάζει. Δεν έχω υπομονή και ηρεμία. Θα ήθελα να γίνω μάνατζερ, να εκπροσωπώ παίκτες. Θα ήθελα να ξεκινήσω μαζί με τον μάνατζέρ μου, τον Βασίλη Παναγιωτάκη. Μου αρέσει να βλέπω παίκτες, παιχνίδια. Θα μου άρεσε να μάθω αυτή τη δουλειά. Θα έλεγα ότι αυτό είναι το μοναδικό πράγμα που θα μου άρεσε να κάνω στο ποδόσφαιρο όταν σταματήσω.»\n⇒ Πώς σκέφτεσαι να κυλάει η επόμενη σεζόν στον ΟΦΗ; «Τα σκέφτομαι πολύ θετικά γιατί έτσι πρέπει να σκεφτόμαστε. Να μην ξεκινάμε με αρνητισμό. Να κοιτάξουμε το παρόν για να έχουμε μέλλον. Θέλουμε να είμαστε ανταγωνιστικοί, σταθερά στις πρώτες θέσεις του πρωταθλήματος. Δεν θέλω να πω ότι έχουμε στόχο την εξάδα και την Ευρώπη. Πρέπει να δούμε κάθε ματς διαφορετικά. Και πέρυσι τον Ιανουάριο ήμασταν δύο βαθμούς πίσω από την εξάδα. Να είμαστε έτοιμοι στην πρεμιέρα και ευελπιστώ ότι η ομάδα θα είναι ανταγωνιστική. Ότι θα πάει καλά. Θα είμαστε νέα ομάδα. Θα ήθελα να είναι δίπλα μας ο κόσμος. Το θέλουμε να είναι δίπλα μας. Είναι πολύ άχαρο να παίζεις σε άδεια κερκίδα. Ειδικά τις πρώτες αγωνιστικές ήταν πολύ άχαρο. Δεν καταλάβαινα αν έπαιζα αγώνα ή όχι. Το δούλευα συνέχεια στο μυαλό μου πως “τώρα δίνω αγώνα”. Τα βλέπω τα πράγματα με αισιοδοξία. Με τον κ. Νιόπλια ήμασταν μαζί παλιότερα και στην Εθνική Ελπίδων. Είναι έμπειρος, έχει διαφορετική φιλοσοφία σε σχέση με τον προηγούμενο προπονητή (Σίμο). Καθένας έχει άλλωστε τη δική του φιλοσοφία. Ξέρει την ομάδα πολύ καλά, ξέρει τη διοίκηση, ξέρει τι θέλει, ξέρει τι θέλει από εμάς. Έχει καλή συνεργασία με τους παίκτες. Είναι σημαντικό να είσαι και φίλος με τους παίκτες. Αυτό το έχει.»\n⇒ Θα σου άρεσε να ολοκληρώσεις την καριέρα σου στον ΟΦΗ; «Θα μου άρεσε. Δεν μπορώ να σκεφτώ πότε θα γίνει, αλλά θα μου άρεσε. Θέλω να μείνω υγιής, να παίξω και να βοηθήσω και τα νέα παιδιά. Είναι πολύ σημαντικό εμείς οι πιο μεγάλοι να βοηθάμε τα νέα παιδιά. Χρειάζονται στήριξη. Θα ήθελα να σταματήσω και να δώσω εδώ, σε ένα γεμάτο Γεντί Κουλέ, το τελευταίο μου παιχνίδι. Να ήταν εδώ και οι δικοί μου. Κάποιοι σταμάτησαν την περίοδο του κορωνοϊού και δεν ήταν ό,τι καλύτερο.»\n⇒ Χαρακτηριστικό το παράδειγμα του Βασίλη Σπανούλη: «Πραγματικά, να σταματάει έτσι ένας τέτοιος αθλητής; Από την άλλη ήταν επιλογή του, ήταν και άτυχος.»\n⇒ Οι γονείς σου πώς έχουν βιώσει όλα αυτά τα χρόνια το γεγονός ότι κι εσύ κι ο αδερφός σου παίζετε ποδόσφαιρο; «Ο πατέρας μου δεν χάνει αγώνα. Βλέπει όλα τα ματς και τα δικά μου και του αδερφού μου.»\n⇒ Σου επισημαίνει καμιά φορά λάθη σου ή όχι; «Τώρα δεν μου λέει κάτι. Παλαιότερα μπορεί να μου είχε πει “εκεί γιατί δεν την έδιωξες καλύτερα;”. Κι εγώ του απαντώ: “Εντάξει κόουτς, ό,τι πεις” (γέλια). Έχει πολύ άγχος και για τους δυο μας όταν παίζουμε. Να τα πάμε καλά, να μην τραυματιστούμε. Ίσως να μην μπορεί να το διαχειριστεί γιατί το βλέπει απέξω. Μπορεί καμιά φορά να ακούσει κάτι στην κερκίδα και να μην του αρέσει, να νευριάσει, να στεναχωρηθεί.»\n⇒ Έχει τσακωθεί ποτέ με κανέναν σε κερκίδα γι’ αυτόν τον λόγο; «Ναι, ειδικά όταν ξεκινούσα στον Ηρακλή. Πάρα πολύ. Κάποιοι οπαδοί του Ηρακλή με έβριζαν συνεχόμενα. Ήταν κάτι νέο γι’ αυτόν και δεν το άντεξε. Δεν υπάρχει λόγος όμως. Εγώ το έχω συνηθίσει. Τώρα ζει το όνειρό του με τον αδερφό μου. Θέλει να πάει στην Αγγλία να δει αγώνα του.»\n⇒ Εσύ πρόλαβες να δεις κάποιο παιχνίδι του στην Αγγλία; «Δυστυχώς δεν πρόλαβα. Έχει βγει όμως το πρόγραμμα στην Premier και τα Χριστούγεννα που αυτοί παίζουν, εμείς καθόμαστε. Στην Αγγλία ήμουν Άρσεναλ και τώρα έχω κλείσει να δω το Νόριτς – Άρσεναλ (γέλια). Θα κάνουμε Χριστούγεννα εκεί οικογενειακώς. Τώρα σκέφτομαι πως ό,τι δεν έζησα εγώ στο εξωτερικό, θα το ζω τώρα με τον αδερφό μου και πίστεψέ με είναι το ίδιο για εμένα. Χαίρομαι γιατί και με εμπιστεύτηκε σε πολλά πράγματα. Ακόμα και τώρα. Σε κάποια βέβαια δεν μπορώ να τον συμβουλέψω γιατί είναι σε άλλο επίπεδο. Μικρός ήταν παιδί που άκουγε, ήθελε να μάθει. Δεν γύρισε ποτέ να μου πει: “Καλά εσύ όλα τα ξέρεις”.»


Άρπαξαν 3000 ευρώ μετρητά με fake email τράπεζας\n26/05/2021 - 14:57μμ\nΟπως εξηγεί τομίδιο το θύμα στο ράδιο Θεσσαλονίκη την εξαπάτησαν την Μεγάλη Δευτέρα ενώ ήταν στην δουλειά της, με τρία απανωτά email από την τράπεζα Πειραιώς που δεν ήταν τελικά όμως η τράπεζα Πειραιώς.\nΌπως λεει το θύμα: Το πρώτο το αγνόησα, το δεύτερο το πάτησα, και είμαι και ενημερωμένη πρέπει να πω.\nΉταν πιστή αντιγραφή των χαρακτηριστικών της τράπεζας. Το θέμα είναι ότι το είδα από κινητό και δεν το πρόσεξα εκείνη την στιγμή. Αν το έβλεπα από υπολογιστή θα το έβλεπα (ότι πρόκειται για απάτη) γιατί μεταγενέστερα που το είδα είπα πως είναι δυνατόν να την πάτησα. Μέσα είχε ένα link σαν εικονίδιο που έλεγε ενεργοποιείστε τώρα. Μου έλεγαν στην ουσία ότι ακυρώνεται η χρεωστική μου κάρτα και για να μην ακυρωθεί πρέπει να μπω να ενημερώσω τα στοιχεία μου.\nΤο δεύτερο mail το πάτησα και με πήγε σε ένα περιβάλλον σαν να έμπαινα στο e- banking μου. Μπήκα και βγήκα δύο – τρεις φορές και πείστηκα ότι είναι το e-banking μου. Μετά πάτησα τα στοιχεία της χρεωστικής μου και μου ήρθε το extra pin στο τηλέφωνο και μόλις είχα πληρώσει ύδρευση και το είδα ότι υπήρχε αυτό και λέω εγώ είμαι. Και μέχρι να φτάσω στο σπίτι, μου είχε μπλοκάρει η τράπεζα τις κάρτες μετά από 10 λεπτά. Και λέω τι έγινε;\nΜου πήραν ότι είχε μέσα ο λογαριασμός, μεταφέροντας τα στον λογαριασμό που είχα δώσει τα στοιχεία της χρεωστικής. Και μου χρεώσανε και τις πιστωτικές. Δεν υπήρχε κόφτης από την τράπεζα. Τις έκοψαν μετά από 30 συναλλαγές.\nΟι χρεώσεις στις πιστωτικές είπε πως το ποσό είναι 2.000 ευρώ ενώ συνολικά η «ζημιά» ανέρχεται στα 3.100 ευρώ.\nΜε πληροφορίες από το thessnews.gr


Τι θα γίνει με τους αρνητές εμβολιασμού και τους διστακτικούς -Τι λένε οι ειδικοί - Πρώτη Καθημερινή Εφημερίδα\n2 Ιουνίου, 2021 19:15\nΣε πρόσφατη έρευνα της διαΝΕΟσις διαπιστώθηκε ότι οι Έλληνες πολίτες εμπιστεύονται σε μεγάλο βαθμό τα εμβόλια. Χωρίς να φαίνεται ότι υπάρχει υπολογίσιμη μερίδα αρνητών. Οι προβληματισμοί που εκφράζουν έχουν να κάνουν με το εμβόλιο της AstraZeneca, και τις παρενέργειες που μπορεί να προκληθούν. Υπάρχει βέβαια μερίδα ανθρώπων που συνεχίζουν να υφαίνουν θεωρίες συνωμοσίας συνδέοντας το εμβόλιο με κάθε λογής παρενέργειες. Ο κ. Τζανάκης σχολιάζοντας σχετικά μίλησε για την ανάγκη να βρεθεί μια «λογική διασύνδεσης. Ιατρικά αποδεκτή λογική» και φάνηκε ανήσυχος με το ποσοστό όσων αρνούνται ή διστάζουν να κάνουν το εμβόλιο.\nΑναφορικά με την πορεία του εμβολιαστικού προγράμματος στην Ελλάδα, ανέφερε ότι έχοντας φτάσει κοντά στο 50% του πληθυσμού. Αρχίζει να υπάρχει μεγαλύτερος προβληματισμός. Συγκεκριμένα τόνισε ότι: «Υπάρχει ένα πισωγύρισμα σε όλα τα εμβόλια. Μετά το 50% θέλω να πω την προθυμία να εμβολιαστούμε, άρχισε να πέφτει το ποσοστό. Έχουν εμβολιαστεί οι πρόθυμοι, κι έρχεται η σειρά αυτών που το σκέφτονται. Σε λίγο θα πιάσουμε αυτούς που δεν θέλουν. Η εικόνα που παρατηρούμε είναι ότι στο AstraZeneca έχουμε καθυστερήσεις. Όσοι έχουν κάνει την πρώτη δόση και δεν είχαν παρενέργειες δεν θα έχουν κανένα πρόβλημα με τη δεύτερη».\nΠροηγούμενο άρθροΑυτοί είναι οι 10 πιο ελκυστικοί εργοδότες στην Ελλάδα το 2021\nΕπόμενο άρθροΚορονοϊός – Νοσοκομείο Αγρινίου: Έρευνα για τους πολλούς θανάτους στη ΜΕΘ-COVID


Βρέθηκε απανθρακωμένος οδηγός δίπλα από το αυτοκίνητό του στη Βάρκιζα - arxontoxwri\nHome » Ελλάδα » Βρέθηκε απανθρακωμένος οδηγός δίπλα από το αυτοκίνητό του στη Βάρκιζα\nΕξετάζονται όλα τα ενδεχόμενα συν της πιθανότητας να πρόκειται για μηχανική βλάβη. Το αυτοκίνητο έφερε υγραέριο και έτσι η φωτιά που ξέσπασε εξαπλώθηκε αστραπιαία\nΤις περίεργες συνθήκες κάτω από τις οποίες έχασε την ζωή του ένας οδηγός στη Βάρκιζα στο ύψος του Ribas διερευνά το Ανακριτικό Τμήμα της Πυροσβεστικής. Λίγο πριν τις 10 το πρωί, η Πυροσβεστική κλήθηκε για φωτιά στο ύψος του Ribas στη Βάρκιζα.\nΌταν έφτασαν εκεί τα πρώτα κλιμάκια της Πυροσβεστικής εντόπισαν φωτιά σε έκταση με ξηρά χόρτα, ένα φλεγόμενο αυτοκίνητο και δίπλα από το αυτοκίνητο, στο ένα μέτρο έξω από τη θέση του οδηγού έναν άνθρωπο απανθρακωμένο.\nΣύντομα, οι πυροσβέστες έσβησαν την φωτιά, ενώ στο σημείο βρίσκονται άντρες του Ανακριτικού της Πυροσβεστικής για να διαπιστώσουν τι οδήγησε στην τραγωδία, εάν πρόκειται δηλαδή για μηχανική βλάβη του αυτοκινήτου που έφερε υγραέριο και έτσι η φωτιά εξαπλώθηκε αστραπιαία, ή για εγκληματική ενέργεια οπότε η συνέχει της έρευνας θα δοθεί στην Ασφάλεια.\nΜέχρι στιγμής, δεν φαίνεται το περιστατικό αυτό να οφείλεται σε τροχαίο δυστύχημα, ενώ οι πιθανότητες της βλάβης είναι πιο έντονες. Μάλιστα, το θύμα φαίνεται πως προσπάθησε να εγκαταλείψει εγκαίρως το όχημά του αλλά δεν πρόλαβε, με τραγικές συνέπειες.


Κάλεσμα για την επερχόμενη ΠΕΚΚ: 2018 | For the abolition of meat\nΚάλεσμα για την επερχόμενη ΠΕΚΚ: 2018\n24 έως 31 Ιανουαρίου 2015\nΠαγκόσμια Εβδομάδα δράσεων για την\nΠαγκόσμια Ημέρα για την Κατάργηση του Κρέατος: 31 Ιανουαρίου 2015 και\nΠαγκόσμια Εβδομάδα για την Κατάργηση του Κρέατος: 24 έως 31 Ιανουαρίου 2015\nΟι Παγκόσμιες Εβδομάδες για την Κατάργηση του Κρέατος (ΠΕΚΚ) έχουν εξελιχθεί σε μία μεγάλη επιτυχία. Διοργανώνονται κάθε χρόνο τις τελευταίες εβδομάδες του Ιανουαρίου, του Μαΐου και του Σεπτεμβρίου. Η επόμενη εβδομάδα δράσεων θα διαρκέσει από τις 24 έως τις 31 Ιανουαρίου 2015. Θα συμπεριλαμβάνει επίσης και την Παγκόσμια Ημέρα για την Κατάργηση του Κρέατος στις 31 Ιανουαρίου 2015.\nΔιάφορες εκδηλώσεις έχουν διοργανωθεί σε περισσότερες από 100 πόλεις ανάμεσα στις οποίες: Μπαχάμες, Βέλγιο, Βολιβία, Βραζιλία, Τσεχία, Αγγλία, Γαλλία, Γερμανία, Ελλάδα, Ινδία, Ιρλανδία, Ισραήλ, Ιταλία, Ιαπωνία, Ολλανδία, Νέα Ζηλανδία, Περού, Πολωνία, Πορτογαλία, Ρουμανία, Νότια Αφρική, Ελβετία, Τουρκία και ΗΠΑ.\nΠολλές ευχαριστίες σε όλα τα μεμονωμένα άτομα και τις οργανώσεις για τα δικαιώματα των ζώων που ύψωσαν τη φωνή τους για τα καταπιεσμένα ζώα και εξέφρασαν την ιδέα ότι οι κοινωνίες μας πρέπει να απαγορεύσουν τη θανάτωση των ζώων για τη σάρκα τους!\nΕίναι πραγματικά σημαντικό για εμάς να γνωρίζουμε ότι την ίδια ημέρα, άνθρωποι σε διάφορα μέρη του κόσμου διοργανώνουν δράσεις για τον ίδιο πολιτικό στόχο: να μπει ένα τέλος σε αυτή τη μαζική δολοφονία!\nΟ αριθμός των ακτιβιστικών δράσεων θα συνεχίσει να αυξάνεται, όπως και η αποφασιστικότητά μας, η φαντασία και η αναγνωρισιμότητά μας.\nΤώρα, περισσότερο από ποτέ, πρέπει να συνεχίσουμε να εκφράζουμε δημοσίως ότι είναι απαραίτητο να καταργηθεί το κρέας, με την αύξηση του αριθμού των δράσεων σε τοπικό, εθνικό και διεθνές επίπεδο.\nΠαρακαλούμε ενισχύστε με τη διοργάνωση μίας δικής σας δράσης την Παγκόσμια Εβδομάδα εκδηλώσεων για την Κατάργηση του Κρέατος από τις 24 έως τις 31 Ιανουαρίου 2015 !\nΓια την κατάργηση της εκτροφής ζώων, του κυνηγιού και της αλιείας!\nΠαρακαλούμε ανακοινώστε τις δράσεις σας και δημοσιεύστε τις αναφορές σας στην ιστοσελίδα μας.\nΑν κάποια ομάδα ή οργάνωση αποφασίσει να στηρίξει το αίτημα της κατάργησης του κρέατος, στείλτε μας το λογότυπό σας και την ηλεκτρονική διεύθυνση της ιστοσελίδας σας ώστε να σας προσθέσουμε στη λίστα που δημοσιεύουμε στην ιστοσελίδα μας.\nΕκ μέρους των ζώων σας ευχαριστούμε\nΗ ομάδα του meat-abolition.org\nΣτηρίξτε το meat-abolition.org\nΠροβάλετε το meat-abolition.org στην ιστοσελίδα σας\nΜοιραστείτε το υλικό μας\nΕθελοντές: Το κίνημα για την Κατάργηση του Κρέατος σε χρειάζεται\nWWAMs: Τι είναι οι Παγκόσμιες Εβδομάδες για την Κατάργηση του Κρέατος (ΠΕΚΚ)?\nΟμάδες που στηρίζουν το αίτημά μας\nΠαγκόσμια Ημέρα για την Κατάργηση του Κρέατος: 31/01/2015\nΚάλεσμα για την επερχόμενη\n20-27 Σεπτεμβρίου 2014\nΗ μέριμνα για τα ζώα αυξάνεται σε όλες τις χώρες του κόσμου.\nΟμώς, ποτέ τόσα αισθανόμενα όντα έχουν σκοτωθεί για τη διατροφή μας.\nΚαταστρέφουμε της θάλασσες και μονοπωλούμε τις περισότερες χερσαίες έκτασης.\nΣυνεχώς, επιβάλλουμε ανείπωτα βασανιστήρια στα ζώα του πλανήτη.\nΤαυτόχρονα, ένα συνεχώς αυξανόμενος αριθμός από εμάς αρνείται να συνεργαστεί στην γιγαντιαία μηχανή του θανάτου.\nEκατοντάδες δισεκατομμύρια ζωές βρίσκονται σε κίνδυνο. Ως εκ τούτου, οφείλουμε ακόμη περισσότερο απο την άρνηση να συνεργαστουμε: πρέπει να αρνιόμαστε αυτή την σφαγή, πρέπει να απαιτήσουμε τo τέλος του μακελειού.\nΑπαιτούμε την κατάργηση της παραγογής και της κατανάλωσης ζωικής σάρκας σε όλο τον κόσμο !\nΑπαιτούμε την απαγόρευση των προϊόντων του κυνηγιού, της αλιείας και της κτηνοτροφίας, επειδή εμπλέκουν τη εκμετάλλευση, το βάσανο και το θάνατο αισθανόμενων όντων.\nΑς οργανώσουμε δράσεις παντού, απο 20 έως 27 Σεπτεμβρίου 2014, για την επερχόμενη Παγκόσμια Εδομάδα για την Κατάργηση του Κρέατος!\nΖητάμε από εσάς να οργανώσετε και να ανακοινώσετε εδώ οποιεαδήποτε εκδήλωση που θεωρείτε χρήσιμη, ωστε να μπορέσουμε να εργαστούμε μαζί για να φέρουμε πιο κοντά την ημέρα οπου κανένα ζώο δεν θα δολοφονείτε χωρίς λόγο για να χρησιμοποιηθεί για τη διατροφή μας.\nη κτηνοτροφία, η αλιεία και το κυνήγι, καθώς και η πώληση και η κατανάλωση ζωϊκών προϊόντων, πρέπει να καταργηθούν.\nΑναμένουμε και τη δική σας δράση\nΠαγκόσμια προώθηση του αιτήματος για την κατάργηση της παραγωγής και της κατανάλωσης της ζωικής σάρκας: δηλαδή, την απαγόρευση των προϊόντων που προέρχονται από το κυνήγι, το ψάρεμα και την εκτροφή ζώων, επειδή απαιτούν την εκμετάλλευση, τη δυστυχία και το θάνατο αισθανόμενων όντων.\nΕθελοντές: Το αίτημα για την κατάργηση του κρέατος σας χρειάζεται\nΔημιουργήστε μία σύνδεση για το meat-abolition.org στην ιστοσελίδα σας\nΠροωθήστε το υλικό μας\nΠΕΚΚ: Τι είναι αυτό;\nΟι ΠΕΚΚ το 2015:\nΗμέρα για την Κατάργηση του Κρέατος: 31 Ιανουαρίου 2015\n21/09/2013 - 29/09/2013\nΑκούμε συνεχώς ότι: "Πρέπει να θανατώνουμε τα ζώα, για να μπορούμε να σιτιζόμαστε." Αυτή η αντίληψη είναι πολύ ισχυρή και επίμονη. Και καθιστά ταμπού οποιαδήποτε συζήτηση για την άδικη μοίρα που επιφυλάσσεται στα ζώα. Λόγω αυτής της αντίληψης, δισεκατομμύρια αισθανόμενα όντα έρχονται στη ζωή και σφάζονται καθημερινά για να ικανοποιήσουν την απόλαυση της κατανάλωσης σάρκας. Το απολυταρχικό δικαίωμα να σκοτώνουμε, είναι ένα καπρίτσιο!\nΑυτή η αντίληψη είναι ένα ψέμα, που μας επιτρέπει να συνεχίζουμε να εκμεταλλευόμαστε τα σώματα των ζώων για να ικανοποιήσουμε τους γευστικούς μας κάλυκες, να τα κακοποιούμε, να τους φερόμαστε με τους πιο βάναυσους τρόπους, να τα υποβιβάζουμε σε αντικείμενα που στερούνται αισθήσεων ή συνείδησης και που είναι ανίκανα να υποφέρουν.\nΗ πεποίθηση ότι δεν μπορούμε να τραφούμε χωρίς να εκμεταλλευόμαστε τα ζώα, προκαλεί περισσότερη δυστυχία και θάνατο από οποιαδήποτε άλλη ανθρώπινη δραστηριότητα. Αυτό όμως δεν είναι μια αναγκαιότητα.\nΚάθε χρόνο, τουλάχιστον 63 δισεκατομμύρια χερσαία ζώα και πάνω από 1.000 δισεκατομμύρια ψάρια, θανατώνονται σε όλο τον κόσμο για να γίνουν τροφή.\nΤο πρόβλημα είναι αληθινό: τα ζώα που προορίζονται για τροφή υφίστανται μια φρικτή μοίρα.\nΗ λύση είναι σαφής: πρέπει να απαγορευθεί η παραγωγή και η κατανάλωση ζωικής σάρκας.\nΗ κατάργηση του κρέατος σημαίνει την κατάργηση της δυστυχίας και του θανάτου δισεκατομμυρίων ζώων. Σημαίνει την αναγνώριση του δικαιώματός τους να μην θανατώνονται για την παραγωγή τροφίμων.\nΗ άρνηση να συμμετέχουμε σε αυτή τη σφαγή είναι ένα πρώτο βήμα. Η διάδοση της αλήθειας είναι το δεύτερο. Ο αγώνας ενάντια στην εκμετάλλευση των ζώων για το σώμα τους, δεν είναι μία ατομική στάση. Ο αγώνας πρέπει να είναι συλλογικός.\nΑς εντείνουμε τις προσπάθειές μας κατά την επόμενη Παγκόσμια Εβδομάδα δράσεων για την Κατάργηση του Κρέατος (ΠΕΚΚ) από 21 έως 29 Σεπ 2013!\nΑυθόρμητη αλλαγές στη συμπεριφορά των καταναλωτών δεν επαρκούν για να θέσουν ένα τέλος σε αυτή τη σφαγή.\nΟι δραστηριότητες που προκαλούν σημαντικές βλάβες σε άλλους, δεν ανήκουν στα πλαίσια της ελευθερίας των ατόμων. Είναι στο χέρι της κοινωνίας για τις καταργήσει με νόμο.\nΚαταργήστε την εκτροφή των ζώων, το κυνήγι και την αλιεία!\nΚαταργήστε τη δολοφονία των ζώων για την σάρκα τους!\nΟι ΠΕΚΚ το 2014:\n18-26 Μαϊου 2013 :\nΈρχονται στον κόσμο και εν συνεχεία οδηγούνται στον θάνατο, προκειμένου να χρησιμοποιηθούν ως τροφή, χωρίς να υπάρχει λόγος ...\nΔισεκατομμύρια υπομένουν αυτή τη μοίρα κάθε χρόνο σε όλο τον κόσμο\nΑντιπροσωπεύουν το 99,99% των ζώων που εκμεταλεύεται ο άνθρωπος.\nΟι μηχανές που τα βασανίζουν και τα σκοτώνουν βρίσκονται μακριά από τα μάτια μας, μακριά από την καθημερινή μας ζωή.\nΠόσοι από μας βλέπουμε τα ζώα όταν κοιτάμε τα μικρά κομμάτια κρέας στο πιάτο μας ή στις συσκευασίες με το πλαστικό περιτύλιγμα;\nΔισεκατομμύρια αισθανόμενα όντα σκοτώνονται και εμείς δεν βλέπουμε τίποτα.\nΈχουμε τη δύναμη να κάνουμε τη μίζερη ζωή τους και τη μοίρα τους ορατή.\nΈχουμε υποχρέωση να αυξήσουμε την ευαισθητοποίηση του κόσμου για τους τρόπους με τους οποίους η σφαγή τους μπορεί να σταματήσει.\nΑκριβώς όπως τα αυγά και το γάλα, έτσι και η παραγωγή και η κατανάλωση ζωϊκής σάρκας, πρέπει να καταργηθούν.\nΑς εντείνουμε τις προσπάθειές μας, την επόμενη Παγκόσμια Εβδομάδα δράσεων για την Κατάργηση του Κρέατος (ΠΕΚΚ) από τις 18 έως τις 26 Μαΐου 2013!\nΤο αίτημα για την κατάργηση του κρέατος είναι ένα πολιτικό αίτημα: όπως ακριβώς έκαναν οι ακτιβιστές για την κατάργηση της δουλείας, έτσι και εμείς απευθύνουμε αυτό το αίτημα προς τους συμπολίτες μας.\nΑυθόρμητες αλλαγές στην συμπεριφορά των καταναλωτών δεν επαρκούν για να μπει ένα τέλος σε αυτή τη σφαγή.\nΟι δραστηριότητες που προκαλούν σημαντικές βλάβες σε άλλους, δεν εντάσσονται στα πλαίσια της ελευθερίας των ατόμων. Είναι στο χέρι της κοινωνίας να τις καταργήσει με νόμο.\nΑκριβώς όπως το Pride Veggie στη Γενεύη (18 Μαΐου 2013) και οι πορείες για το Κλείσιμο των Σφαγείων στην Κωνσταντινούπολη, το Λονδίνο, το Παρίσι, το Τορόντο και την Τουλούζ (15 Ιούνη 2013), ας εντείνουμε τις δράσεις μας σε όλο τον κόσμο και ας τις προβάλλουμε αναρτώντας τες εδώ !\nΠρέπει να συνεχίσουμε τον αγώνα για όσο διάστημα χρειάζεται!\nΚαταργήστε την κτηνοτροφία, το κυνήγι και το ψάρεμα!\nη κτηνοτροφία, η αλιεία, και το κυνήγι, καθώς και η πώληση και η κατανάλωση ζωϊκών προϊόντων πρέπει να να καταργηθούν.\nΠαγκόσμια προώθηση του αιτήματος για την κατάργηση της παραγωγής και της κατανάλωσης ζωϊκής σάρκας;\nπου σημαίνει, την απαγόρευση των προϊόντων που προέρχονται από το κυνήγι, την αλιεία, και την κτηνοτροφία


Έφυγε ο Ιδρυτής της FIBRAN και Μέγας ευεργέτης Δημ. Αναστασιάδης\nΈφυγε σήμερα το πρωϊ από τη ζωή ο ιδρυτής της FIBRAN και μεγάλος ευεργέτης Δημήτριος Αναστασιάδης, σε ηλικία 79 ετών.\nΈφυγε ένας υπέροχος άνθρωπος ο πρόεδρος και ιδρυτής της εταιρείας Fibran που δραστηριοποιείται με έδρα την Τερπνή, σε όλη την Ευρώπη τα τελευταία 35 χρόνια.\nΗ νεκρώσιμη ακολουθία θα τελεσθεί αύριο, Τετάρτη 24 Ιουλίου 2019, στην Τερπνή, από τον ιερό ναό των Τριών Ιεραρχών, την κατασκευή του οποίου χρηματοδότησε ο εκλιπών.\nΑυτήν τη στιγμή επισκέπτονται την ιστοσελίδα μας 1098 επισκέπτες